Svečano otvorena Prva Telekom Arena Beograd – dvodnevna regionalna konferencija o elektronskim komunikacijama\nSvečano otvorena Prva Telekom Arena Beograd – dvodnevna regionalna konferencija o elektronskim komunikacijama – Personal magazin\nPrva Telekom Arena Beograd, dvodnevna regionalna konferencija o elektronskim komunikacijama počela je danas u beogradskom hotelu Hajat sa ciljem podsticanja diskusije o razvoju sektora telekomunikacija u Srbiji. Konferenciju je svečano…\nPrva Telekom Arena Beograd, dvodnevna regionalna konferencija o elektronskim komunikacijama počela je danas u beogradskom hotelu Hajat sa ciljem podsticanja diskusije o razvoju sektora telekomunikacija u Srbiji.\nKonferenciju je svečano otvorila Jasna Matić, ministarka za telekomunikacije i informaciono društvo Republike Srbije uz prisustvo predstavnika Republičke agencije za telekomunikacije, Republičkog zavoda za informatiku i Internet, kao i predstavnika operatera mobilne i fiksne telefonije u Srbiji i drugih učesnika.\nPrvu Telekom Arenu Beograd – regionalnu konferenciju o elektronskim komunikacijama organizuje Infoarena d.o.o. Beograd, članica Infoarena Grupe a pod pokroviteljstvom Ministarstva za telekomunikacije i informaciono društvo Republike Srbije i Republičkog zavoda za informatiku i Internet. U dogovoru sa najvažnijim učesnicima na tržištu telekomunikacija u Srbiji, neke od tema Prve Telekom Arene Beograd su nacrt novog zakona o telekomunikacijama, strategija broadband-a (širokopojasne mreže), akcioni plan za digitalnu televiziju, investicije u sektoru telekomunikacija, globalni i regionalni trendovi u sektoru telekomunikacija, prenosivost broja i mnoge druge.\nU okviru panela o očekivanjima od tržišta telekomunikacija u Srbiji, jedan od učesnika, Aleksander Šperl, predsednik Upravnog odbora kompanije Vip mobile, založio se za hitno donošenje Zakona o elektronskim komunikacijama i svih podzakonskih akata koji će omogućiti potpunu liberalizaciju ove oblasti u interesu krajnjih korisnika mobilnih telefona, jer samo otvorena i fer konkurencija može da donese željeni razvoj. „Kriza je odličan momenat da srpske vlasti implementiraju brojne reforme koje treba da poboljšaju poslovnu klimu za privlačenje stranih investicija“, zaključio je Šperl.\nDirektor strateškog marketinga kompanije Ericsson, Bo Ribing (Bo Ribbing), na temu strategije širokopojasne mreže izjavio je: „Investiranje u mobilne širokopojasne mreže može doprineti bržem oporavku od recesije. Prema izveštaju američke kompanije za istraživanje tržišta „Ovum“, razvoj broadband-a direktno utiče na porast bruto društvenog proizvoda (BDP) jer prema njihovim istraživanjima za svaki uloženi dolar u širokopojasnu infrastrukturu, privredi se vraća desetostruko.“\nDrugog dana konferencije Ministarstvo za telekomunikacije i informaciono društvo će po prvi put diskutovati o novom nacrtu zakona o telekomunikacijama.\nSvečano otvorena Prva Telekom Arena Beograd – dvodnevna regionalna konferencija o elektronskim komunikacijama was last modified: June 2nd, 2009 by Redakcija\nEricssonJasna MatićMTIDTelekom Arena Beograd\nVip mobile na Telekom Arena konferenciji


Vlada KS izdvojila milion KM za gradnju kružnih tokova u Vogošći - Klix.ba\nVlada KS izdvojila milion KM za gradnju kružnih tokova u Vogošći\n11.12.2017. u 16:15\nU prostorijama Vlade Kantona Sarajevo danas potpisan Sporazum o zajedničkoj implementaciji projekta rekonstrukcije raskrsnice u kružni tok na magistralnoj cesti M18, lokalitet Jošanica u općini Vogošća.\nSporazum su potpisali načelnik Općine Vogošća Edin Smajić, ministar Ministarstva saobraćaja Kantona Sarajevo Mujo Fišo i direktor JP Ceste Federacije BiH Ljubo Pravdić. Vlada KS je I Transverzalu usvojila kao kapitalni projekat među kojima su i četiri raskrsnice sa kružnim tokovima na području općine Vogošća.\n"Za realizaciju ovog projekta Vlada KS je izdvojila 1.000.000 KM. Zahvaljujemo se JPCFBiH koje se uključilo u rješavanje ovog problema kroz izradu projektne dokumentacije kao i nadzora nad izvođenjem radova", rekao je ministar Fišo.\nProblem saobraćajnih gužvi u Vogošći, posebno u jutarnjim i poslijepodnevnim satima, moguće je riješiti izgradnjom I Transverzale i raskrsnica sa kružnim tokom na postojećem magistralnom putu. Kao najveći problem u domenu raskrsnica sa kružnim tokom prepoznat od strane struke je izgradnja raskrsnice na Vogošćanskoj petlji, kao početne tačke I Transverzale.\n"Općina Vogošća je provela proceduru imovinsko - pravnog rješavanja i očekujemo da će u narednom periodu JPCFBiH ovaj projekat uvrsti u prioritetne projekte kako bi se krenulo u odabir najpovoljnijeg izvođača radova i u narednoj građevinskoj sezoni počelo sa izvođenjem radova", istakao je nečelnik Smajić.\nDirektor Pravdić je naveo da je JPCFBiH uradilo projektnu dokumentaciju i po usvajanju rebalansa će se krenuti u proceduru odabira najpovoljnijeg izvođača radova i da će realizacija ovog Sporazuma riješiti jedan od velikih problema saobraćajnih gužvi svim učesnicima u saobraćaju.\nPored ove raskrsnice na području općine Vogošća planirana je izgradnja još tri raskrsnice sa kružnim tokom i to: na Kobiljoj Glavi, ulaz u fabrički kompleks "Unis" i raskrsnica kod hotela "Sunce".\nVlada KS Vogošća Ceste FBiH kružni tokovi\n13.02.2019. u 18:41


Dodik i Vučić kao lutke u savršeno režiranoj Putinovoj predstavi - Vijesti.PLUS\n23. 10. 2020. u 16:03 23. 10. 2020.\nVučić i Dodik kao lutke Vladimira Putina @Reddit\_VP\nJedna od zanimljivijih stvari koja se događa svako dvije godine u kontekstu izbornog procesa u Bosni i Hercegovini jeste “precizno tempirana podrška” Rusije manjem entitetu u Bosni i Hercegovini, a čiji je inicijator i realizator predsjednik SNSD-a Milorad Dodik.\nDa li je “podrška” Rusije entitetu Republika Srpska (RS) u predizborno vrijeme zaista i bila od ključne važnosti u pobjedi Dodikovog SNSD-a i njegovih političkih saveznika tokom izbornih procesa u posljednjih 15-ak godina, tema je koja bi se trebala detaljnije istražiti.\nMeđutim, “talasanje javnosti ruskim uticajem” koje svako dvije godine u predizborno vrijeme sprovodi “prvi čovjek” entiteta RS, jasno je svima da je riječ više o verbalnoj nego stvarnoj podršci koji Rusija može postići u ovom dijelu svijeta.\nMoć, novac i uticaj\nUkoliko se pogleda vrijednost stranih investicija samo za entitet RS u cjelokpunom postratnom periodu Rusija nije na prvom mjestu po novčanim ulaganjima u ovaj dio BiH, dok je na nivou države tek na šestom mjestu sa manje od 5% ulaganja.\nKako su energenti poput nafte i gasa već odavno postali nezaobilazan faktor uticaja na svjetskom nivou, te način kojim se mogu manipulisati ili čak definisati politička zbivanja u određenim regijama ili državama svijeta, upravo je to vodilja kojom se Rusija ponaša prema ostatku svijeta već duži vremenski period.\nZaduživanje, stečaj i potpuna propast\nKupovinom skoro komplektnog naftnog sektora u entitetu RS iz 2007. godine, kao i onog u Srbiji iz 2008. godine, uticaj Rusije u ovom dijelu svijeta je sve više rastao u nadolazećim godinama, te se na kraju zapravo sve manifestovalo njihovom sve većom energetskom ovisnošću kroz, kako će se kasnije pokazati, sve lošija novčana ulaganja.\nMožda najbolji primjer jeste upravo energetski sektor entiteta RS u koji su ruske kompanije najviše investirale, ali su njihove zarade posljednjih godina negativne, dok se najveći dio novih ulaganja zapravo realizuje kroz zaduživanja kroz preostali vlasnički kapital.\nNafta za Kosovo\nTako smo od nekadašnjih vodećih kompanija u ovom dijelu Bosne i Hercegovine nakon brojnih ruskih investicija došli u situaciju da su iste svedene na konstantna dugovanja, stečaje, nebrojene promjene vlasničkih struktura, pa i njihovu potpunu propast.\nSlična “podanička” situacija prema Rusiji dogodila se i godinu dana kasnije u Srbiji, kada je ova država 2008. godine praktično svoju najvrijedniju naftnu kompaniju prodala čak pet puta niže od njene stvarne tržišne vrijednosti.\nMnogi zapravo smatraju da je srbijanska “loša prodaja” naftnog sektora i eksploatacije prirodnih resursa Rusiji učinjena zbog određenih razloga, od kojih je onaj najvažniji podrška Rusije u očuvanju Kosova u granicama Srbije, a sve nakon što je južna srbijanska pokrajina te iste godine proglasila vlastitu nezavisnost.\nUticaj koji neće tako lako nestati\nZbog svega navedenog nameće se logičan zaključak da, u mnoštvu loših ruskih energetskih investicija u entitet RS bez stvarne namjere da se taj sektor uopšte “dovede na zdrave grane“, te s druge strane beskonačne i većinom nikakve praktične podrške Rusije u očuvanju Kosova kao integralnog dijela Srbije, uticaj koji ima ova svjetska sila u ovom dijelu svijeta ipak tako lako neće nestati.\nS druge strane mnoštvo je primjera “zamrznutih” regiona svijeta u kojima je nakon ostvarenog ruskog interesa, u pojedinim slučajevima i vojnom intervencijom, lokalna zajednica praktično prepuštena sama sebi jer mnogi takvi dijelovi svijeta čak i nakon 30 godina nemaju riješeno svoje osnovno pitanje, poput Abhazije i Južne Osetije u Gruziji, Pridnjestrovlja u Moldaviji, Donjecka u Ukrajini ili Nagorno-Karabaha u Azerbejdžanu.\nVučić i Dodik kao ruske marionete\nIako je dijelom neuporediva sudbina spomenutih ruskih interesnih zona sa bh. entitetom Republika Srspka i Srbijom, ipak se može povući skoro ista paralela ostvarivanja ekonomskih, a pogotovo političkih interesa Rusije na Balkanu.\nI baš kao što je to predsjednik Lige socijaldemokrata Vojvodine Nenad Čanak već više puta ponovio u svojim medijskim istupima, “ruskom predsjedniku Vladimiru Putinu je veoma važno da, koristeći Vučića i Dodika, ima nepotopivi nosač aviona u srcu Evropske unije“.\nTeme:Aleksandar Vučićenergetski sektorlutkeMilorad DodikovisnostRepublika SrpskaRusijaSrbijaVladimir Putin\nV. P. 23. 10. 2020.


“Knauf” raspisao konkurs za osnovce “Da priroda progovori” - VOM\nNaslovnaVestiKultura“Knauf” raspisao konkurs za osnovce “Da priroda progovori”\n“Knauf” raspisao konkurs za osnovce “Da priroda progovori”\nsubota, 2. aprila 2022 : 09:28\nKompanija “Knauf” raspisala je likovni konkurs za osnovce sa temom “da priroda progovori”. Pravo učešća imaju učenici sa teritorije opštine Surdulica i Vladičin Han i to u dve kategorije, mlađi i stariji osnovci.\nPravilom konkursa je dozvoljeno korišćenje svih tehnika na A5 listovima. Iz kompanije kažu da je cilj konkursa dati učenicima priliku da iskažu na koji način posmatraju svet oko sebe i probleme životne sredine u svetu u kom žive (lokalno i globalno). Probuditi svest kod dece o pitanjima životne sredine i podstaći ih da preuzmu akciju krozkreiranje sopstvenog sadržaja na ovu temu.\nKonkurs traje od 28. marta do 22. aprila, a u obe kategorije predviđene su po tri nagrade. Za prvo mesto su to roleri, drugo trotinet i prvo bicikl.\nPo pravilima konkursa svaki crtež na poleđini mora da ima čitko ispisane sledeće podatke:\nRazred, odeljenje i škola\nIme i prezime mentora (učitelj ili razredni starešina)\nCrteže prikupljaju učitelji i razredne starešine i dostavljaju ih na\nadresu kompanije “Knauf Instalation” u Surdulici sa naznakom:”ZA DEČIJI KONKURS“. Konkurs traje do 20. maja 2022. godine, a planirana je dodela nagrada 5. juna.\nNagrađeni crteži će biti izloženi u fabrici i korišćeni u promotivnom materijalu organizatora konkursa\nPrethodni tekstKONTAKT TELEFONI: Informacije o upisima u izvodima iz Jedinstvenog biračkog spiska\nSledeći tekstSedam pacijenata hospitalizovano u kovid bolnici


Prema Obami se u Pekingu ponašaju kao prema lideru države koja gubi uticaj\nPrema Obami se u Pekingu ponašaju kao prema lideru države koja gubi uticaj\nPredsednik SAD Barak Obama je krajnje oprezan u toku pregovora sa kineskim liderom Si Đinpingom. Uprkos tome, postoji mala verovatnoća da će uspeti da se oslobodi imidža „hrome patke“ (u američkom političkom sistemu predsednik koji je pri kraju mandata i od koga malo šta zavisi) u očima kineskog predsednika, piše The Cristian Science Monitor.\nŠiroki osmeh Obame na „porodičnoj fotografiji“ lidera članica APEK ne odaje da je ova poseta Kini za američkog predsednika teška. Obama mora da pokuša da promeni odnos snaga u APR (azijsko-pacifički region). On pokušava da progura američke vrednosti u regionu i razuveri Kinu da SAD žele da zaustave njen razvoj. Istovremeno, Si Đinping hoće da pokaže da smatra da je Amerika „važna sila, ali sila koja gubi svoj uticaj u Aziji“ i da su Kini najvažniji odnosi sa susedima, piše Monitor.\nAmerički predsednik je primoran da se drži oprezno u pregovorima sa Si Đinpingom. Tako je Obama izjavio da „SAD i celi svet žele da vide uspešnu Kinu“, ali je istovremeno bio krajnje oprezan u izjavama po povodu protesta u Hongkongu i pozvao kineskog lidera na jačanje saradnje i mirnog poretka. On je, takođe, izjavio da ne očekuje da Kina sledi američki model.\n„Ipak, mala je verovatnoća da će kineski predsednik, koje je tek drugu godinu, od mogućih deset, na čelu zemlje, koja postaje lider u regionu promeniti svoj odnos prema predsedniku „hromoj patki“, privodi časopis mišljenje nekoliko regionalnih analitičara.\nUprkos tome što Amerika sada poseduje energetske i vojne resurse, koje Kina za sada nema, i računa na podršku nekih azijskih zemalja, a s kojima Kina nije u najboljim odnosima, Kina samouvereno sebe smatra velikom silom, čiji uticaj sve više raste, piše Cristian Science Monitor.


Petak, 27. septembar 2002.\nPolicajac i četvorica mladića osumnjičeni za otmicu\nPištoljem po glavi\nBEOGRAD - Miroslav Berić (20), policajac sa Aerodroma Beograd, braća Dejan(20) i Bojan (23) Maksimović, Filip Stefanović (18) i Saša Šljukić (20), svi iz Novog Beograda, privedeni su zbog sumnje da su izvršili otmicu.\nPrema saopštenju beogradske policije, oni su se, pre tri dana, "zastavom pik ap" dovezli do kafića "Internet kafe" u Ulici Luja Adamiča bb, ušli unutra, a Berić je zatim službenim pištoljem nekoliko puta po glavi udario mladića za koga je mislio da je nekoliko dana ranije nožem ubo Dejana Maksimovića.\nMladića, čiji identitet nije saopšten, zatim su izvukli iz kafića, stavili ga u "zastavu" i krenuli ka naselju Galovica. Policija, koja je već bila obaveštena o slučaju, krenula je u poteru i uhapsila ih u bloku 45 na Novom Beogradu.\nOteti mladić je sa lakim povredama prebačen u Urgentni centar. Protiv Berića, koji je suspendovan, podneta je i krivična prijava za nanošenje povreda.\nMariji Milošević osuđena na osam meseci uslovno\nProkuplje: U saobraćajnoj nesreći povređeno dvoje članova SD\nU Nišu nastavljeno suđenje osumnjičenima za ratni zločin\nSuđenje "gospićkoj petorci", svedok izjavio: Maskirani vojnici odveli mi brata\nSuđenje Jezdimiru Vasiljeviću 14. oktobra\nZa Arkanove ubice tražena veća kazna\nUhapšen rukovodilac telefonske centrale u Raševici\nJugosloven Budimir Kujović se predao bugarskoj policiji


Twitter svakodnevno upotrebljava 50 miliona korisnika\nTwitter svakodnevno upotrebljava 50 miliona korisnika – Personal magazin\nDruštvena mreža za slanje kratkih poruka Twitter, takozvanih tweetova, objavila je da trenutno da ima više od 100 miliona registrovanih aktivnih korisnika koji se na mrežu priključuju najmanje jednom mesečno.…\nDruštvena mreža za slanje kratkih poruka Twitter, takozvanih tweetova, objavila je da trenutno da ima više od 100 miliona registrovanih aktivnih korisnika koji se na mrežu priključuju najmanje jednom mesečno. Ipak, redovnih aktivnih korsinika ima samo 50 miliona, mnogo manje nego što se pretpostavljalo.\nMeđu korisnicima, sve više upotrebljava Twitter preko nekog od prenosivih uređaja, tako da se, kako je izjavio izvršni direktor te čuvene društvene mreže Dick Costolo, broj konekcija preko prenosivih uređaja povećava za više od 40 posto svakog tromesečja već godinu dana.\nBroj aktivnih korisnika Twittera se povećao za 82 posto od početka 2011. godine, a 40 posto njih čita poruke, ali ih lično ne objavljuje.\nBroj poseta Twitteru se trenutno povećao na više od 400 miliona, dok ih je početkom godine bilo 250 miliona, ali još ima mnogo ljudi koji nemaju profil na Twitteru, a koriste ga svakodnevno, naveo je Costolo, oslanjajući se na podatke dobijene preko Googlea. Broj poruka koje cirkulišu Twitterom dostigao je u proseku 230 miliona dnevno,\nTwitter svakodnevno upotrebljava 50 miliona korisnika was last modified: September 10th, 2011 by Redakcija\n“Personal magazin” Android aplikacija


U Kini raste broj novozaraženih, preminula i prva osoba nakon osam mjeseci - Index.ba\nNaslovnica Svijet U Kini raste broj novozaraženih, preminula i prva osoba nakon osam mjeseci\nU Kini raste broj novozaraženih, preminula i prva osoba nakon osam mjeseci\nKina ovih dana bilježi najveći skok novozaraženih nakon što se njihov broj skoro utrostručio u provinciji Heilongjiang. Vlasti dodatno zabrinjava činjenica da se desio i prvi smrtni slučaj nakon osam mjeseci.\nZabrinuti su i zdravstveni radnici s obzirom na to da se bliži Kineska nova godina koja je 12. februara, a za nju su karakteristična putovanja kako bi je svi sa porodicama proslavili.\nTim stručnjaka Svjetske zdravstvene organizacije stigao je danas u kineski grad Wuhan, odakle je, kako se vjeruje, potekao koronavirusa krajem 2019. godine, kako bi istražio porijeklo pandemije, objavila je kineska državna televizija.\nVijetnamski biolog Hung Nguyen, koji je dio tima, rekao je da ne očekuje restrikcije u radu grupe u Kini.\nPrethodni članakSindikat šumarstva traži od poslodavaca da zaštite radnike od niskih temperatura\nNaredni članakGrađani se najviše žalili na postupanje pripadnika Granične policije BiH


„Baltički gasovod“ — umesto da umanji, povećaće izvoz ruskog gasa Nemačkoj - 17.04.2020, Sputnik Srbija\nIzgradnja „Baltičkog gasovoda“, čiji je prvobitni cilj bio oslobađanje zavisnosti Poljske i baltičkih zemalja od ruskog gasa, yskoro se nastavlja. Ovaj projekat je... 17.04.2020, Sputnik Srbija\nvesti, ekonomija, rusija, svet, gasovod\n18:33 17.04.2020 (Osveženo: 18:49 17.04.2020)\n„Resursna baza ovog gasovoda nalazi se u Norveškoj. Međutim, Norveška se nalazi u piku proizvodnje gasa i ne može da je poveća kako bi gas poslala Poljskoj. Zbog toga će ’Baltički gasovod‘ najverovatnije norveški gas, koji se trenutno šalje Nemačkoj i drugim zemljama zapadne Evrope, preusmeriti ka Poljskoj. Tačnije, zbog izgradnje ’Baltičkog gasovoda‘ doći će do povećanja količine ruskog gasa u Nemačkoj. Kako veći značaj u EU ima Nemačka od Rusije, to znači da će Rusija ojačati odnose sa jednom od vodećih zemalja u EU“, rekao je Stanislav Mitrahovič, glavni ekspert Fonda za Nacionalnu energetsku bezbednost i naučni saradnik Finansijskog univerziteta pri Vladi Ruske Federacije.\nPrema mišljenju ruskih eksperata, izgradnjom „Baltičkog gasovoda“ ruski interesi nisu ugroženi. Poljska je već ranije obelodanila svoje namere da se do 2022. godine oslobodi „zavisnosti od ruskog gasa“, što se preko ovog gasovoda može postići dopremanjem norveškog gasa u Poljsku. Moguće je, saglasni su eksperti, da dođe do smanjenja tranzita ruskog gasa kroz Poljsku ili da se pojave zahtevi od strane Varšave da Moskva ponudi ugovor o tranzitu gasa preko poljske teritorije pod boljim uslovima, ali je to malo verovatno.\n25 Oktobar 2019, 21:12\n„Baltički gasovod” — obezbediće Poljsku, ali ne u Nemačku\nPredviđeno je da „Baltički gasovod“ bude dužine 275 km i da poveže Poljsku i Dansku, kako bi se na taj način dopremao gas iz Severnog mora. Glavnu ulogu u obezbeđivanju projekta za ovaj gasovod imaće nemačka kompanija „Juropajp GmbH“, a prema zvaničnim informacijama, rad na pripremi neophodnih materijala već je u toku. U Nemačkoj i Francuskoj je u toku proizvodnja čelika i limova za izgradnju morskog dela gasovoda, a uskoro će biti započeta i proizvodnja cevi. Pretpostavlja se da će gasovod imati kapacitet do 10 milijardi kubnih metara, a naručioci projekta su poljski „Gas sistem“ i operater „GTS Danska enerdžinet“.\n„Baltički gasovod“ je projekat koji je započet 2001. godine kada su danska kompanija „Dong“ i poljska kompanija „PGNiG“ potpisale sporazum o izgradnji gasovoda. Međutim, ovaj projekat je bio zaustavljen iz ekonomskih razloga.\n19 Mart 2020, 07:00\n„Ovaj projekat ima dugu istoriju. Baltički gasovod je na početku imao probleme sa finansiranjem i određivanjem gde će biti njegova krajnja tačka. Radi se o tome da ako bi se ovaj gasovod produžio i na ostale zemlje, van granica Poljske, za njega bi bilo lakše da dobije novac za finansiranje iz evropskih fondova. Tačnije, on bi tada dobio status transevropske mreže, a za projekte te vrste postoje određene olakšice“, rekao je ekspert.\nIako Poljska planira da na svojoj teritoriji izgradi interkonektor, za sada nisu razrađeni planovi o produžetku „Baltičkog gasovoda“.\nInteresantno je da je projekat za izgradnju ovog gasovoda oživljen 2007. godine, nakon što je ruski predsednik Vladimir Putin održao govor na Minhenskoj bezbednosnoj konferenciji, koji su zapadni političari tumačili kao obnavljanje hladnoratovskih protivrečja. Eksperti podsećaju da je Poljska tradicionalno antiruski nastrojena, te da je u ovom govoru videla pretnju i odmah počela da razrađuje planove kako da se oslobodi „ruske energetske zavisnosti“ i time poveća „imaginarnu“ bezbednost.\nRusija dala zeleno svetlo za izgradnju\nIako se prema projektu grane „Severnog toka 2“ i „Baltičkog gasovoda“ ukrštaju, nedavno je javnosti postalo poznato da nikakvih prepreka za realizaciju ovog projekta nema i da su dobijene sve neophodne dozvole za rad. Poljski operater gasovoda „Gaz-Sistem“ saopštio je da je postignut dogovor o preseku grana sa „Severnim tokom“ i „Severnim tokom 2“.\n„Rusija se nije protivila ovom projektu, jer je Danska na kraju dala saglasnost za izgradnju dela ’Severnog toka 2‘ u svojoj isključivoj ekonomskoj zoni mora“, podseća ekspert.\n„Baltički gasovod“ ne predstavlja posebnu pretnju za bilo čije interese, ni ruske ni američke, i za sada se može opisati kao „poljski nacionalni projekat“, smatraju eksperti.


NAČELNIK KOLDŽO PREDAO CNC MAŠINE OSNOVNIM ŠKOLAMA ‘HRASNO’ I ‘POFALIĆI’ | Hayat.ba\nNAČELNIK KOLDŽO PREDAO CNC MAŠINE OSNOVNIM ŠKOLAMA ‘HRASNO’ I ‘POFALIĆI’\nNačelnik Općine Novo Sarajevo Nedžad Koldžo danas je predao dvije CNC mašine za dvije osnovne škole sa područja općine Novo Sarajevo, OŠ „Hrasno“ i OŠ „Pofalići“.\nRadi se nastavku aktivnosti koje Općina Novo Sarajevo realizuje u cilju opremanja kabineta tehničke kulture novosarajevskih osnovnih škola, a sve sa ciljem da se kod učenika pobudi interes za zanimanja tehničke struke.\nNačelnik Koldžo je istakao da je Općina Novo Sarajevo prva sve novosarajevske osnovne škole opremila opremom za mehatroniku, kako bi djeca pored teorijskog dijela tokom nastavnog programa, mogla imati i praktičnu nastavu.\nOve godine prve najsavremenije CNC mašine za numeričko upravljanje uručene su OŠ „Hrasno“ i OŠ „Pofalići“ kako bi se učenici devetih razreda osposobili da teoriju pretoče u praksu – kazao je Koldžo i dodao da je u toku i nabavka 38 tableta za učenike osam osnovnih škola kojima su potrebni za praćenje online nastave, prenosi Fena.\nDirektorica OŠ „Hrasno“ zahvalila je Općini Novo Sarajevo i općinskom načelniku Nedžadu Koldži na tome što kontinuirano pomaže rad svih osnovnih škola na području ove općine.\nZa ove namjene Općina Novo Sarajevo je izdvojila oko 20.000 KM, saopćeno je iz Općine.


Novogodišnje aktivnosti Doma za stare i penzionere Apatin\nDom za stare i penzionere Apatin tokom cele godine organizuje niz aktivnosti za svoje korisnike, a decembar mesec je najbogatiji kada su u pitanju dešavanja u Domu.\nJuče je deo orkestra ,,Dunavski biseri'', u saradnji sa 025info televizijom, za korisnike apatinskog doma organizovao humanitarni Novogodišnji koncert, a isti će gledaoci naše televizije imati priliku pogledati u okviru novogodišnjeg programa.\nAsocijacija žena, Okružni odbor Sombor, takođe je organizovala Novogodišnji program i druženje za korisnike Doma za stare i penzionere u Apatinu.\n- U okviru svojih redovnih aktivnosti, danas smo posetili Dom za stare i penzionere Apatin, a pridružile su nam se i naše saradnice, sekcija OKUD-a ,,Ivo Lola Ribar'' iz Sonte. Sem njih, u realizaciji ovog programa pridružilo nam se i GKUD ,,Dunav'' iz Apatina, a čiji će mladi članovi odigrati nekoliko igara za korisnike Doma. Ovim želimo da učinimo jedan lep gest prema ljudima treće životne dobi, tako što ćemo im ulepšati dan i promeniti svakodnevnicu, rekla je Jelica Polovina, ispred Asocijacije žena, Okružnog odbora Sombor.\nPo završetku kulturno-umetničkog programa, gosti i domaćini su se družili u holu Doma, uz ukusne poslaltice koje su članice Asocijacije žena i sekcije OKUD-a ,,Ivo Lola Ribar'' pripremile za ovu priliku.\nTagovi: Dom za stare i penzionere Apatin Novogodišnji koncert decembar 2017 Jelica Polovina Dunavski biseri 025info televizija


sreda, 27 novembar 2013\nTim za informisanje Saveza izviđača Srbije, odlučio je da posle nekog vremena, nastavi sa izdavanjem programskog biltena Saveza. Da bi bilten došao do što većeg broja članova našeg Saveza, članovi pomenutog tima predložili su da ovo glasilo izlazi u elektronskom obliku.\nSvesni da većina članova SIS, od najmlađih poletaraca i pčelica, pa do brđana i brđanki ima pristup internetu, i sve više njih koristi nove tehnologije, rešili smo da programski bilten modernizujemo i tako učinimo dostupnijim svima.\nNama je glavni cilj da načelstvo SIS kroz programsko glasilo pomogne članovima pri savladavanju programa, kroz predloge aktivnosti za jednu kategoriju članstva u svakom broju, igre i pesme sa akordima. Ovo nam nije jedini cilj.\nU izviđačkom magazinu, koji je zbog spoja informisanja i programskog glasila najbolje tako nazvati, nalaziće se i informacije o aktivnostima Saveza izviđača Srbije, aktivnostima Odreda, koji su u sastavu Saveza, izviđačkih organizacija iz regiona i sveta, ali i partnerskim organizaijama civlinog društva, čije aktivnosti mogu pomoći našim članovima u savladavanju programa.\nOvaj programski bilten u elektronskom obliku, pomoći će nam i pri eksternom informisanju i promociji izviđaštva drugim organizacijama mladih i za mlade.\nSaveza izviđača Srbije\nPreuzmite: Programski bilten Saveza izviđača Srbije (pdf)


Srbi rekli svoje: Stvoreni uslovi da vojna neutralnost države uđe u Ustav - 09.04.2022, Sputnik Srbija\nSrbi rekli svoje: Stvoreni uslovi da vojna neutralnost države uđe u Ustav\nVojna neutralnost Srbije kao tema u kampanji srpskih stranaka i ulazak u srpski parlament desno ili nacionalno orijentisanih stranaka pruža mogućnost da se... 09.04.2022, Sputnik Srbija\nVladajuća SNS, nove parlamentarne stranke i koalicije Zavetnici, Nada, Dveri kao i Socijalisti svoju izbornu kampanju postavili su i na tri principa: odbrani Kosova i Metohije, „ne“ u NATO i vojnoj neutralnosti.Sudeći po signalima iz tih stranaka povećavaju se šanse i da se vojna neutralnost Srbije, koja je dosad bila potvrđena skupštinskom Rezolucijom, usvojenom 26. decembra 2007. godine, sada podigne na nivo zahteva da postane ustavna kategorija.Većinsko opredeljenje postojiPenzionisani general Vladimir Lazarević ukazuje na činjenicu da se upravo na ukrajinskoj krizi pokazalo koliko je dobra vojna neutralnost u smislu nepripadanja vojnim paktovima, iako postoji aktivna saradnja Srbije sa svim zemljama koje se nalaze u različitim savezima.Drugim rečima, kako kaže, ubacivanjem vojne neutralnosti u Ustav Srbije mi bismo se trajno osigurali od daljih pritisaka da budemo na strani nekog vojnog saveza ili neke strane u potencijalnom sukobu.Lazarević podseća da je vojna neutralnost Srbije do sada a predstavljana u javnosti kao balansiranje između NATO i Rusije.Srbija bi dobila sigurnostProfesor Stevica Deđanski, direktor Centra za razvoj međunarodne saradnje, smatra da je vojna neutralnost jedan on najjačih nacionalnih interesa za Srbiju.Turkmenistan je, podseća naš sagovornik, još od 1995. godine vojno neutralna država i tražili su da im se to prizna i u Ujedinjenim nacijama, tako da na njih sada niko više ne vrši pritisak da pristupi nekom vojnom savezu.Zapad ne bi bio zadovoljanPrema njegovim rečima, Zapad naravno ne bi bio zadovoljan da Srbija i ustavno postane vojno neutralna jer bi se onda izgubio svaki prostor za manevrisanje Srbijom i pritiskanje na nju da uđe u NATO.Lider SPS Ivica Dačić je u intervjuu za Sputnjik pred izbore podsetio da je Srbija vojno neutralna zemalja ali i istakao da bi to trebalo da piše i u Ustavu. Takav stav, u predizbornim intervjuima za naš portal, izneli su i kandidat koalicije NADA za predsednika Srbije Miloš Jovanović, kao i kandidati Dveri i srpske stranke Zavetnici Boško Obradović i Milica Đurđević Stamenkovski. Za vojnu neutralnost Srbije, što bi trebalo da bude i presudno, zalaže se i vladajuća SNS koja je ponovo dobila najveću podršku na izborima.\nizbori, vojna neutralnost, srbija, parlament, parlamentarna većina, ustav, rezolucija\n© Sputnik / Lola ĐorđevićPočasna paljba povodom Dana primirja u Prvom svetskom ratu\nVojna neutralnost Srbije kao tema u kampanji srpskih stranaka i ulazak u srpski parlament desno ili nacionalno orijentisanih stranaka pruža mogućnost da se vojna neutralnost polako ali sigurno preseli iz Rezolucije u Ustav Srbije kao trajna kategorija, mišljenje je sagovornika Sputnjika.\nVladajuća SNS, nove parlamentarne stranke i koalicije Zavetnici, Nada, Dveri kao i Socijalisti svoju izbornu kampanju postavili su i na tri principa: odbrani Kosova i Metohije, „ne“ u NATO i vojnoj neutralnosti.\nSudeći po signalima iz tih stranaka povećavaju se šanse i da se vojna neutralnost Srbije, koja je dosad bila potvrđena skupštinskom Rezolucijom, usvojenom 26. decembra 2007. godine, sada podigne na nivo zahteva da postane ustavna kategorija.\nVećinsko opredeljenje postoji\nPenzionisani general Vladimir Lazarević ukazuje na činjenicu da se upravo na ukrajinskoj krizi pokazalo koliko je dobra vojna neutralnost u smislu nepripadanja vojnim paktovima, iako postoji aktivna saradnja Srbije sa svim zemljama koje se nalaze u različitim savezima.\n„Mislim da je većinsko opredeljenje Srbije za vojnu neutralnost. Ako bi to postala i ustavna kategorija onda nema nikakve dileme da bismo mogli da imamo saradnju sa svima koji bi želeli da sarađuju sa nama ali na ravnopravnoj osnovi,“ kaže on.\nDrugim rečima, kako kaže, ubacivanjem vojne neutralnosti u Ustav Srbije mi bismo se trajno osigurali od daljih pritisaka da budemo na strani nekog vojnog saveza ili neke strane u potencijalnom sukobu.\n„Mi jesmo mala država ali to ne znači da ne možemo da imamo svoje interese kao i velike države, i da sprovodimo politiku koja je u našem interesu. U ovom slučaju je to da vojnu neutralnost napokon ubacimo u Ustav gde joj je i mesto. Jer, kao Rezolucija vojna neutralnost podložna je tome da je neka druga kompozicija vlasti, sa drugačijom ideologijom u nekom trenutku u budućnosti prosto ukine,“ konstatuje naš sagovornik.\nLazarević podseća da je vojna neutralnost Srbije do sada a predstavljana u javnosti kao balansiranje između NATO i Rusije.\nSrbija bi dobila sigurnost\nProfesor Stevica Deđanski, direktor Centra za razvoj međunarodne saradnje, smatra da je vojna neutralnost jedan on najjačih nacionalnih interesa za Srbiju.\n„Ključna stvar za Srbiju je da se vojna neutralnost, pored skupštinske odluke koja je doneta pre više godina u formi Rezolucije, sada ubici u Ustav Srbije jer mislim da su za to sada stvoreni uslovi. Vojna neutralnost Srbije je ključni interes naše zemlje i svih naših budućih događaja,“ smatra Deđanski.\nTurkmenistan je, podseća naš sagovornik, još od 1995. godine vojno neutralna država i tražili su da im se to prizna i u Ujedinjenim nacijama, tako da na njih sada niko više ne vrši pritisak da pristupi nekom vojnom savezu.\n„Po meni je to neki put kojim Srbija treba da ide, i ako neko ima pravo da traži vojnu neutralnost onda smo to mi, s obzirom šta smo sve prošli od sankcija do bombardovanja i kršenja međunarodnog prava pa nadalje,“ navodi on.\nZapad ne bi bio zadovoljan\nPrema njegovim rečima, Zapad naravno ne bi bio zadovoljan da Srbija i ustavno postane vojno neutralna jer bi se onda izgubio svaki prostor za manevrisanje Srbijom i pritiskanje na nju da uđe u NATO.\nVojna neutralnost Srbije do sada nije određena ni u Ustavu, ni u zakonima, ni u važećim strategijama. Na papiru se našla jedino u Rezoluciji Narodne skupštine o zaštiti suvereniteta, teritorijalnog integriteta i ustavnog poretka Republike Srbije iz 2007. godine. U ovoj rezoluciji proglašava se „vojna neutralnost u odnosu na postojeće vojne savezeˮ i to zbog uloge NATO u događajima koji su vodili proglašenju nezavisnosti Kosova (2008). Nijedan dokument, međutim, nije dalje operacionalizovao šta vojna neutralnost – osim nedostatka interesovanja za ulazak u NATO – zapravo znači, a obim praktične saradnje sa ovim savezom kroz Partnerstvo za mir (PzM) bio se značajno povećao u narednim godinama.\nLider SPS Ivica Dačić je u intervjuu za Sputnjik pred izbore podsetio da je Srbija vojno neutralna zemalja ali i istakao da bi to trebalo da piše i u Ustavu. Takav stav, u predizbornim intervjuima za naš portal, izneli su i kandidat koalicije NADA za predsednika Srbije Miloš Jovanović, kao i kandidati Dveri i srpske stranke Zavetnici Boško Obradović i Milica Đurđević Stamenkovski. Za vojnu neutralnost Srbije, što bi trebalo da bude i presudno, zalaže se i vladajuća SNS koja je ponovo dobila najveću podršku na izborima.


Potpisani ugovori o dodelu građevinskog materijala\nTanjug 6. avgusta 2018. 14:54\nBEOGRAD – Gradska sekretarka za socijalnu zaštitu Nataša Stanisavljević potpisala je danas ugovore sa članovima interno raseljenih porodica kojima je dodeljen građevinski materijal i stolarija u vrednosti od oko 6,8 miliona dinara, saopštio je Beoinfo.\nNa ovaj način, prema njenim rečima, biće zbrinuto 20 interno raseljenih porodica, a pomoć će biti isporučena do kraja avgusta.\nOna je podsetila da je Sekretarijat za socijalnu zaštitu od 2014. do sada zbrinuo ukupno 193 porodice interno raseljenih lica, a u okviru Regionalnog stambenog programa, koji se realizuje od 2015. godine, obuhvaćeno je ukupno 925 porodica izbeglih lica.\nSekretarijat za socijalnu zaštitu je u toku juna i jula zbrinuo još 19 interno raseljenih porodica tako što je pružao pomoć pri otkupu seoskih kuća sa okućnicom, za koje će građevinski materijal, kao dodatna pomoć za popravku ili adaptaciju kupljenih kuća, biti isporučen u septembru i oktobru ove godine.\nGrad je za ovu namenu odobrio sredstva u iznosu od oko 1,3 miliona dinara po porodičnom domaćinstvu korisnika, odnosno skoro 25,3 miliona dinara za sve porodice.


Kultura u digitalnoj eri - muzejirade.com\nMalo kasnim sa izveštajem sa konferencije #iKultura, ali ovaj događaj zaslužuje jedan post, tako da svakako prenosim utiske, čak i sa skoro nedelju dana zakašnjenja :).\nŠta je #iKultura?\n#iKultura je konferencija organizovana u saradnji Britanskog Saveta i Ministarstva kulture i informisanja Srbije 12. i 13. juna. Konferencija je bila namenjena kulturnim institucijama i kreativnim agencijama. Tema konferencije bila je Marketing i komunikacije kulturnih institucija u digitalnoj eri, a sve u cilju predstavljanja mogućnosti i onog što se već koristi od digitalnih medija u kulturnim institucijama i događajima u svetu, i kod nas. Prvi dan konferencije bio je posvećen predavanjima i prezentacijama različitih digitalnih inicijativa vezanih za kulturu. Drugi dan bio je rezervisan za diskusiju o tome kako bi se novine u digitalnom svetu mogle primeniti u kulturi. U sklopu konferencije održano je i takmičenje za najbolji digitalni projekat u oblasti kulture, za koji je publika glasala nedelju dana uoči konferencije (nagradu je odneo McCann sa kampanjom za Jugoslovensko dramsko pozorište). Konferenciju su otvorili Ministar kulture, Ivan Tasovac, Dennis Keefe, britanski ambasador i Gregory Nash, direktor umetnosti za širu Evropu Britanskog Saveta.\nŠta se moglo saznati na #iKultura?\nBilo je zanimljivih i manje zanimljivih predavanja, ali ono što bih izdvojila kao posebno važno i informativno jesu 4 prezentacije:\nVitomir Jevremović (Digital Mind) Energičan i vešt u prezentaciji, Vitormir Jevremović je na konferenciji predstavio projekte digitalne projekte u kulturi na kojima radi već 10 godina. 3D skeniranje 80 grobnica na balkanskom području, Muzzeum Project besplatna aplikacija koja prikazuje podatke o kulturnim znamenostima Beograda, samo su neki od projekata koje je Digital Mind sproveo.\nMarko Savić (KODEK institut) predstavio je AR (augmented reality) aplikacije rađene za prethodnu izložbu Istorijskog muzeja Srbije “Srbija 1914”. Koncept jedne aplikacije bio je vodič kroz izložbu, a druge se bazira na potrazi za blagom koja se odvija van Muzeja, gde je cilj dolazak na samu izložbu.\nVitomir i Marko napravili su prikaz tehnologije koja postoji i načine na koji su oni već korišćeni u muzejima i arheološkim nalazištima, i to Srbiji.\nŽeljko Jovanović je govorio o digitalnom pristupu Britanskog Saveta u Srbiji (u oblasti kulture). Prezentacija se fokusirala na upotrebu društvenih mreža i uređenje vebsajta – tema koja je našim kulturnim institucijama trenutno najpoznatija i najpristupačnija. Željko je dao nekoliko korisnih saveta o tome kako napraviti buzz i kako iskoristiti društvene mreže za promociju kulture.\nNick Stockman, predstavnik engleske NVO Culture 24, predstavio je ovu organizaciju i projekte na kojima rade. Možda malo nevešto, ali Nick je govorio o ogromnoj mreži muzeja i kulturnih institucija koji njihovi sajtovi i projekti okupljaju. Culture 24 je primer dobre prakse saradnje između NVO, instiucija, Ministarstva i privatnog sektora. Nick je govorio o redizajnu njihovih sajtova, kao i digitalnim aplikacijama/ projektima koje su di sada napravili. Jako zanimljivo!!\nZašto je #iKultura korisna?\nOvakve konferencije moraju da postoje, jer obaveštavaju radnike u kulturi, a i širu publiku, o tome šta se dešava i koristi u kulturi kod nas i u svetu zarad njene promocije. Važno je da su učesnici konferencija bili predstavnici i kreativnih agencija, i institucija. Ovako su mogli da se približe jedni drugima i direknto postavljaju pitanja. Iz razgovora sa prestavnnicima kulturnih institucija zaključuje se da nisu baš sva predavanja bila spot on (da se tako izrazim), ali ovo je odličan feedback za organizatore i same kreativne agencije. Kulturno nasleđe i događaji često su delikatne oblasti za promociju, pa je potreban dijalog i vreme prilagođavanja u saradnji. Ipak, mnogi predavači pokazali su da je spoj digitalnih kampanja i kulture moguć, uz upotrebu pravih alata na pravi način. Uz to, dokazano je da digitalni alati ne pomažu samo u promociji, već i u interakciji publike sa kulturnim nasleđem, naročito sa mlađom publikom.\nVeć smo nedavno predstavili aplikaciju Felix Romuliana, a nešto ranije i vodič-aplikaciju Narodnog muzeja Zrenjanin. Polako pristižu vesti i o drugim uspešnim projektima koji spajaju kulturu, digital i promociju. Nadam se da je ovo samo početak…\n#muzejirade #MuseumsGoDigital #iKultura


Bugarski "Ujedinjeni patrioti" ostaju podeljeni oko kandidatura za izbore za Evropski parlament\nBugarski “Ujedinjeni patrioti” ostaju podeljeni oko kandidatura za izbore za Evropski parlament\nPartija nacionalnog fronta za spas Bugarske (NFSB) Valerija Simeonova objavila je 19. februara da će on biti njen top kandidat na listi za izbore za Evropski parlament, u što je najnoviji znak podele koalicije Ujedinjene patriote o izbornom pitanju.\nMesecima još jedan od ko-lidera Ujedinjenih patriota – grupacije ultranacionalističkih partija, koja je manjinski partner u bugarskoj vladajućoj koaliciji – lider Atake, Volen Siderov, traži da bude na prvom mestu na izbornoj listi kandidata “Patriota” za Evropske izbore.\nPotpredsednik vlade Krasimir Karakačanov, VMRO – treći član koalicije Ujedinjene patriote, predlaže zastupnika u Evropskom parlamentu Angela Džambaskog za svog glavnog kandidata.\nNajava Simeonovog NFSB-a od 19. februara bila je najnoviji pokazatelj podele među Ujedinjenim patriotama. Mesecima je pod znakom pitanja bilo da li će tri konstitutivne stranke biti zajedno, sa zajedničkom listom, na bugarskim izborima za Evropski parlament 26. maja 2019. godine.\nUjutro 19. februara, sastao se koalicioni savet vladajuće većine premijera Bojka Borisova, ali mu Simeonov nije prisustvovao.\nZamenik predsjednika NFSB-a Boris Iachev, na konferenciji za novinare, optužio je ostale stranke u koaliciji Ujedinjenih patriota za podele.\nU isto vreme, Iachev je rekao da ako partije Ujedinjenih patriota svaka posebno izađe na glasanje u maju, to neće izazvati potres u vladajućoj koaliciji.\nIachev je naveo da je bilo dijalog između NFSB-a i VMRO-a, ali su postali “neefikasni”.\nOn je rekao da zbog koalicionog partnerstva, NFSB “još nije” održao sastanke sa drugim političkim formacijama. / IBNA\n(Foto montaža, s leva: Simeonov, Siderov and Dzhambazki


Beogradska Povorka ponosa 2010 | Država ne sme da kapitulira pred pretnjama nasiljem\nOrganizacioni odbor Povorke ponosa najoštrije osuđuje orkestriranu kampanju protiv Povorke ponosa, koja je juče otpočela u pojedinim dnevnim listovima i na televizijskim stanicama. Krajnje je neprihvatljivo da bezbednosne službe na ovako neodgovoran način plasiraju u medije informacije, koje za jedini cilj imaju zastrašivanje javnosti od sukoba na ulicama Beograda.\nKoji god da je centar interesno-političke moći to pokrenuo, Organizacioni odbor poručuje da strah neće pobediti, kao i da država ne sme kapitulirati.\nPredstavnici Organizacionog odbora su juče održali i sastanak sa ministrom unutrašnjih poslova Ivicom Dačićem, koji je još jednom potvrdio da će MUP učiniti sve što je u njenoj moći da se Povorka zaštiti, kao i da će biti angažovane do sada neviđene mere bezbednosti.\nPitanje Povorke ponosa je, sasvim izvesno, proteklih dana prevazišlo pitanje LGBT prava. Vlada Srbije i svi državni organi moraju shvatiti da su oči međunarodne zajednice uprte u Beograd, i da bi eventualno nasilje ili zabrana skupa izazvali ozbiljne posledice u aktuelnim nastojanjima evropskih integracija, pogotovo u težnjama da Srbija ispuni preostale zahteve koje joj stoje na Mapi puta ka bezviznom režimu u Šengen zoni.\nMoramo svi zajedno da se zapitamo koja ozbiljna država može da ustukne pred šačicom dobro poznatih nasilničkih grupa, kakva je to država koja nije spremna da diskriminisanoj grupi osigura Ustavno pravo na miran skup i time stane u zaštitu sopstvenog ustavnog poretka? Zato smo uvereni da će kompletan sastav Vlade Srbije prepoznati ovaj veoma osetljiv momenat, kao i da će pojedini ministri i ličnim prisustvom u Povorci pokazati da je zaštita bezbednosti i ličnog integriteta svake građanke i građanina apsolutni prioritet.\nOdgovornost organizatora Povorke ponosa jeste da se stara o tome da se okupljeni ponašaju u skladu sa svim zakonskim i moralnim normama, a svaki eventualni atak na Povorku mora preventivno biti sprečeno, a nasilni namernici najodlučnije sankcionisani.\nVidimo se u nedelju, 20. septembra u 11 časova na Platou. Prošetaćemo našim gradom, jer je vreme za ravnopravnost.


– Raduje me što je svake godine sve više nagrađenih učenika, a Vidovdan je jedan od najbitnijih datuma u istoriji našeg naroda i države. On s jedne strane simbolizuje stradanje, ali na ovaj način on postaje simbol pobede znanja, lepog vaspitanja, učenja i kulture. Ovog puta imali smo 691 nagradu, što je za 100 više u odnosu na prošlu godinu, a izdvojili smo 12 300 000 dinara, to jest 3 100 000 više nego lane. Nadam se da ćemo sledeće godine morati još više da izdvojimo iz gradske kase za naše najbolje đake na koje sam ponosan, i danas šaljemo najlepšu sliku iz Novog Sada – rekao je gradonačelnik Miloš Vučević.\nU ime novosadskih škola obratio se direktor STŠ ”Mileva Marić Ajnštajn” Stanko Matić i naglsio da su nagrade dobili najbolji od najboljih, i da će ih biti sve više, jer Grad pruža izuzetnu finansijsku podršku novosadskim školama pa naši đaci imaju najbolje uslove za učenje u Srbiji. Nataša Racković kao predstavnica učenika zahvalila se Gradu Novom Sadu na podršci, kao i roditeljima i mentorima, i izrazila nadu da će i buduće generacije nastaviti da nižu uspehe.\nPored 691 nagrade za 607 učenika, od čega je 280 nagrada za učenike osnovnih škola i 411 nagrada za srednjoškolce, dodeljeno je i 57 Vidovdanskih nagrada za izuzetne rezultate na naučnim olimpijadama i svetskim i evropskim takmičenjima i prvenstvima u oblasti sporta i umetnosti za decu školskog uzrasta, koje nisu u organizaciji ministarstva nadležnog za prosvetu ili ministarstva nadležnog za sport i omladinu.


Obućina napustio Radio Valjevo | VAmedia - info portal\n22/01/2016 22/01/2016 Нема коментара на Obućina napustio Radio Valjevo\nDirektor i glavni i odgovorni urednik Radio Valjeva Predrag Obućina podneo je neopozivu ostavku na ove dve funkcije u ovoj medijskoj nedavno privatizovanoj kući.”Od 30. decembra sve je krenulo u smeru koji nisam želeo”, rekao je u izjavi medijima Obućina.\nSkupština grada samo dva dana pred Nou godinu i formalno je razrešila dužnosti direktora Radio Valjeva Predraga Obućinu s obzirom da je ovo preduzeće privatizovano te i da Skupština više nema nadležnost nad njegovim radom. Ipak Obućina je znatno kasnije sam podneo ostavku rekavši da se ne slaže sa poslovnom politikom koju vode novi vlasnici. “Mnogi poslovni i uredjivački potezi povučeni su mimo mog znanja iako sam bio na fukciji direktora i glavnog i odgovornog urednika. Prvih mesec dana sam imao korektan odnos sa novim vlasnicima , a onda je od 30 decembra sve krenulo u smeru koji nisam želeo. Još 27 . decembra firma je preregistrovana po zakonu i ja sam postavljen za direktora i glavnog i odrgovornog urednika. Prihvatio sam se tog posla iz najbolje namere , ali ovako više ne mogu da radim”, rekao je Predrag Obućina , a prenosi list Napred.\nIako Obućina još uvek ne želi da govori koje su to odluke lica Zoran Majdak koji se predstavlja kao predsednik kompanije i Goran Pejković direktor političkog programa sa kojima se nije složio samo činjenica da su upravo u tim danima isti prekršili zakon reklamirajući političku partiju mimo kampanje navodi na pomisao da je takvo činjenje možda jedan od razloga. Istovremeno na njihovom portalu pojavili su se tudji tekstovi pri čemu pravi autori nisu potpisani što je opet kršenje zakona o autorskom pravu . Reklamiranje mimo kampanje sebi nije dozvolio čak ni Pink koji prednjači u podržavanju politike premijera Aleksandra Vučića niti bilo koji drugi medij u Srbiji. Ovakvo činjenje jasno navodi na pomisao da je možda Doris Aćimović kao vlasnik značajnija figura od premijera koji poziva na poštovanje pravila i zakona. Ili premijer još uvek nije obavešten o ovom slučaju .Pitanje je da li bi se složio sa ovom novom poslovnom politikom? Interesantno je da se valjevski naprednjaci nisu oglasili u novogodišnjim čestitkama iako se novi vlasnici toplo preporučuju ovoj partiji. Naprotiv iz redova SNS-a stiže informacija da pomenuta lica nikada nisu videli niti sa njima razgovarali niti su isti ikada boravili u njihovim prostorijama.\nSam Obućina za pomenuta lica koristi izraz vlasnici iako se zna da je na aukciji ovu medijsku kuću kupila izvesna Doris Aćimović. Zašto se Majdak i Pejković nisu transparentno pred Agencijom pojavili kao vlasnici pitanje je za Agenciju , ali i REM koji se sdruge strane bavi medijskim zakonima.\nNakon Obućine glavni odgovorni urednik postao je Zoran Majdak pa je bar sada jasno ko je odgovoran i za šta u ovom preduzeću.\nPreostali zaposleni se ne oglašavaju po pitanju ove nove poslovne politike pa je moguće i zaključiti da je u potpunosti podržavaju.


RTCG - Radio Televizija Crne Gore - Nacionalni javni servis :: Svijet :: Austrija diže spomenik žrtvama holokausta\nKURC NAJAVIO 12. 03. 2018. 16:50 >> 16:50 0\nAustrijski kancelar, Sebastijan Kurc, najavio je podizanje spomenika žrtvama holokausta.\nAustrijska vlada namjerava da podigne zid na trgu Šmerlingplac, u centru Beča, sa imenima žrtava Trećeg rajha.\nPrije 80 godina je Adolf Hitler u Beču proglasio, pod burnim aplauzom mnogobrojnih Austrijanaca, ukidanje Prve Republike i "anšlus", odnosno priključenje njegove domovine Trećem rajhu. Odmah ankon "anšlusa" u Austriji je počelo hapšenje disidenata, kao i "čišćenje" od Jevreja.\nJevreji su, najprije bili primorani da čiste ulice u Beču, što je kao početak holokausta ušlo u istorijske anale pod nazivom "Šoa".\nZbog toga će, najvjerovatnije na Šmerlingplacu, odmah uz parlament, biti podignut zid sa imenima svih žrtava, a prema najavi iz vlade uzor treba da bude spomenik žrtvama "Ssoe" u Parizu.\nLider FPO Hajnc-Kristijan Štrahe rekao je da je stalna obaveza Austrije da se prisjeća tog zločina.\n"Podizanje zida sa imenima žrtava treba da pokaže da ćemo pamtiti trajno žrtve Šoe. Nikada ne smijemo zaboraviti šta smo im učinili”, poručio je on.\nAustrija Žrtve holokausta


Navike zbog kojih izgledamo starije nego što jesmo - Užice online\nNa genetiku ne možete da utičete, ali zato na neke druge faktore možete.\nMnogi ljudi uzgledaju starije nego što jesu, a tome su u velikoj meri doprinele svakodnevne aktivnosti. Na genetiku ne možete da utičete, ali zato na neke druge faktore možete.\nNeki ljudi prirodno izgledaju mlađe dok drugi imaju nešto zreliji izgled. Određene navike mogu na to da utiču, a svoj trag ostavljaju prvo na licima ljudi, piše Eat This, Not That.\nPreterujete sa konzumiranjem alkohola\nAko ne pijete dovoljno vode to može da dovede do dehidratacije, što se na licu može manifestovati suvoćom, sitnim borama i podočnjacima. Prema poslednjim istraživanjima, žene bi dnevno trebalo da uniesu oko 15,5 čaša tečnosti, a muškarci 11,5. To uključuje vodu, tečnost iz hrane i druga pića.\nDim cigarete sadrži stotine toksina, a pušenje sužava krvne sudove i smanjuje crikulaciju kiseonika, a samim time i snadbevanje kože nutrijentima. To sve zvuči kao recept za prevremeno starenje, a nauka je potvrdila da to zaista i jeste tako.\nHronični stres vremenom može da prouzokuje promene na ćelijskom nivou, tačnije, može da promeni strukturu unutar ćelija koje sadrže genetske informacije. Te strukture zovu se telomeri, a kada se skrate koliko mogu, oni umiru. To je doslovno proces starenja, a ljudi sa kraćim telomerima imaju veće rizike od hroničnih bolesti.\nKako da preživimo velike vrućine, “naoružajte” se savetima za temperaturu 40+


NIN: Tešić izvozio oružje za Jermeniju preko Maršalskih ostrva - Društvo - Dnevni list Danas\nPočetna » Društvo » NIN: Tešić izvozio oružje za Jermeniju preko Maršalskih ostrva\n1Piše: Beta 13. avgusta 2020. 09.24\n„Dokumenta o izvozu oružja Ministarstva trgovine, turizma i telekomunikacija“, ukazao je NIN, „otkrivaju da izvoz u Jermeniju tokom 2017. i 2018. (za 2019. i 2020. još nema podataka) nije obavljan direktno već preko firme osnovane na Maršalskim Ostrvima“.\n„Oružje nije bukvalno izvoženo preko Maršalskih Ostrva, već su Tešićeva preduzeća samo potpisala ugovore sa nekom ofšor firmom iz te zemlje. Takav izvoz preko još jednog posrednika sa Maršalskih Ostrva stvara sumnju da je Tešić osim propisane komisione zarade od pet odsto, ugovorene sa srpskim fabrikama, ostvario i dodatnu nelegalnu zaradu“, navodi se u NIN-u.\n„Za 2018, kada je predsednik Srbije Aleksanadr Vučić bio u Azerbejdžanu, u dokumentu Ministarstva trgovine se navodi da je dato pet dozvola za izvoz oružja u Jermeniju preko Maršalskih Ostrva vredan ukupno 8,88 miliona dolara. Od tih pet dozvola počela je realizacija četiri ugovora vredna 8,13 miliona, a do kraja 2018. je isporučeno oružje vredno 2,45 miliona dolara“, ističe NIN.\nAleksandar Vučić, Azerbejdžan, izvoz oruzja, Jermenija, Maršalska Ostrva, Oružje, Slobodan TešićBeograd\n13. avgusta 2020. u 09.50\nZa korupciju i ovakvo pranje novca u SAD bi odgovorni dobili vi[edecenijske zatvorske kazne.


Janković kritikuje Vučića - Sputnjik Srbija\n05:22 26 Novembar 2020\n21:02 14.12.2016 (osveženo 21:52 14.12.2016) Preuzmite kraći link\nZaštitnik građana Saša Janković kritikovao je danas premijera Aleksandra Vučića zbog izjave u javnom obraćanju kojom je, kaže ombudsman, za njega i druge osobe rekao da su „apriori protiv države i svog naroda“ i ocenio da to predstavlja znak totalitarnosti i raspirivanja mržnje.\nJanković u otvorenom pismu Vučiću navodi da to nije prvi put da predsednik vlade iznosi neistine u vezi sa njegovim radom i da to nije problem samo za njega i osobe koje je premijer pomenuo, već i „po demokratiju u Srbiji“.\nOcene premijera su besmislene, navodi Janković u saopštenju i dodaje da niko nema pravo da kaže takvo nešto, a da je premijer poslednji koji ima to pravo.\n„Sve i da sam, ili neko drugi od navedenih, u prošlosti menjao svoje stavove za 180 stepeni, prebrojavao građane po etničkoj osnovi u srazmeri jedan prema 100, dobijao stan od države dok je bombardovana, bio ministar informisanja dok su vlasnici novina ubijani, ili da danas gazim i preuzimam nadležnosti svih državnih organa i institucija, kao što je to slučaj sa Vama, ne biste smeli da nam kažete da smo protivnici države i naroda“, naveo je Zaštitnik građana.\nNapominje i da se premijeru obraća otvorenim pismom zato što on njegove službene dopise ne čita i na njih ne odgovara, niti ima vremena da se sa njim sastane.\n„Srbija zaslužuje više i bolje od ovakvog načina vršenja vlasti, Srbija zaslužuje dostojanstvo i čestitost. Poslušajte me, makar mi i ne verovali“, naveo je Janković u otvorenom pismu premijeru Vučiću.\nsaša janković, Srbija


“Život za dunavske jesetre” učestvuje na simpozijumu o jesetrama u Beču ● Danube Sturgeons\nMeđunarodni simpozijum o jesetrama (ISS) jedan je od najznačajnijih skupova koji okuplja stručnjake iz celog sveta radi razmene najnovijih saznanja o zaštiti jesetarskih vrsta, ali i diskusije na temu starih i novih izazova koji prete populacijama jesetri širom sveta. Tim stručnjaka okupljen oko projekta „Život za dunavske jesetre“ iskoristiće priliku da se sastane sa kolegama u Beču od 10. do 16. septembra 2017. godine.\nOsmi Međunardoni simpozijum o jesetrama fokusiraće se na dalje unapređenje upravljanja populacijama jesetri i njihovim osnovnim staništima, prenoseći znanja iz pokušaja održivog razvoja da se investicije u očuvanje jesetri isplate. Drugi aspekt konferencije biće fokusiran na sektor akvakulture uzimajući u obzir veliki udeo koji Evropa ima u uzgoju jesetri i proizvodnji kavijara.\nProjekat „Život za dunavske jesetre“ biće vidljiv tokom čitave konferencije u vidu štanda koji će biti postavljen u jednom od glavnih objekata bečkog Univerziteta za prirodne resurse i nauke. Takođe, članovi tima preneće svoja iskustva u radu sa zastupnicima jesetri putem predavanja „Čovekov uticaj“, koje će se održati u četvrtak ujutru u 9 časova.\nPozivamo vas da pratite stranice naših partnera na društvenim mrežama i budete u toku sa svim dešavanjima na konferenciji, najnovijim fotografijama, snimcima, živim uključenjima i ekskluzivnim lansiranjem nove WWF-ove globalne strategije za zaštitu jesetri.


ODATA POČAST SUADI I OLGI, VAŠA ŽRTVA NIKAD NEĆE BITI ZABORAVLJENA\nObjavljeno: 05. Apr 2019. 13:04:37\nPovodom obilježavanja 5. aprila dana početka opsade Sarajeva i 6. aprila, Dana grada Sarajeva, građani i predstavnici vlasti okupili su se na Mostu Suade i Olge da bi odali počast prvim civilnim žrtvama agresije na BiH.\nPolaganjem cvijeća na spomen-ploči brojne delegacije danas su se prisjetile Suade Dilberović i Olge Sučić koje su stradale 5. aprila 1992. godine od ispaljenih snajperskih metaka sa agresorskih položaja.\nSuada je bila studentica iz Dubrovnika na petoj godini Medicinskog fakulteta, dok je Olga, majka dvoje djece, radila kao službenica u Skupštini BiH.\nZajedno su učestvovale u demonstracijama za mir održanim 5. aprila, na kojima su Sarajlije tražile od agresorskih snaga da uklone barikade i da se povuku. Nekoliko desetina hiljada ljudi je tražilo da se spriječi rat i da se suprotstavi agresiji na nezavisnu BiH.\nCvijeće su položili predstavnici grada Sarajevo, načelnik općine Novo Sarajevo Nedžad Koldžo, delegacija Općine Centar, te predstavnici Unije civilnih žrtava KS kao i brojni građani koji su došli odati počast.


Prednosti reklama na internetu u odnosu na klasično oglašavanje - Saveti.rs\nSvi koji se upuste u preduzetničke vode veoma brzo postaju svesni važnosti marketinga za razvijanje biznisa, ma kojoj delatnosti on pripadao, te ulaganje u oglašavanje proizvoda ili usluga koje nudi određena firma postaje jedan od ključnih momenata svakog poslovanja. I na našem tržištu je reklama na internetu pre nekoliko godina započela status sticanja dominantnog tipa marketinga, a danas, sa preko 4,1 miliona korisnika ovog medija u Srbiji, jedan je od glavnih načina oglašavanja većine domaćih firmi. Njene prednosti u odnosu na klasično reklamiranje su neuporedivo veće i brojnije, te se sa razlogom sve više preduzeća odlučuje na ulaganje u neki tip reklama na internetu.\nVeće i određene ciljne grupe\nPored ogromnog broja korisnika koji se gotovo svakodnevno povećava, internet za razliku od štampe, radija i televizije ima i tu prednost da može klasifikovati svoje korisnike po određenim parametrima, te u zavisnosti od ponude određene firme može birati one osobe koje pokazuju najveći kapacitet da postanu njeni klijenti. Ovakva segmentacija vrši se na osnovu pretraga određenih reči i celokupne onlajn aktivnosti korisnika, te se reklama na internetu nekog preduzeća pokazuje kao bolji izbor u odnosu na ostale tipove oglašavanja pre svega jer se plasira isključivo onima koji pripadaju ciljnoj grupi tog preduzeća. Za razliku od televizije, radija i štampe, čiji se konzumenti mogu klasifikovati tek ovlaš i u grubim crtama, u slučaju onlajn marketinga se može praviti i detaljan izbor parametara, pa se tako reklama na internetu može plasirati tačno određenoj starosnoj i polnoj grupi, koja živi u jednom gradu – ili kraju grada, određenog je stepena obrazovanja, sluša istu muziku, ima isti hobi itd. Sve ovo je nemoguće ovako detaljno odrediti kada su korisnici drugih medija u pitanju.\nBrži i bolji rezultati kampanje\nRezultate onlajn kampanje moguće je pratiti od samog njenog početka i menjati je „u hodu“, ukoliko se ona u startu pokaže nedovoljno zadovoljavajućom. Reklama na internetu do samog kraja svog prikazivanja sigurno povećava broj klijenata određene firme jer ima veći potencijal od ostalih vrsta reklama već samim tim što se plasira prvenstveno ciljnim grupama. Zatim, ona gradi elektronski brend preduzeća, te se njegova prepoznatljivost širi. I na kraju, njeni rezultati se mogu tačno izmeriti: na osnovu trajanja postavljenih reklama na internetu i klikova na iste, računa se tačan broj kako potencijalnih, tako i klijenata koji su postali korisnici usluga, odnosno kupci proizvoda određene firme.\nCena reklama na internetu\nKada se uporedi sa ostalim vidovima oglašavanja, cena reklama na internetu može se učiniti izuzetno malom, pre svega u odnosu na reklame na TV-u, a zatim zbog drugih pogodnosti, i u odnosu na one na radiju ili u štampi. Primera radi, za onlajn marketing Vam ne treba tačno određena suma novca – možete početi sa onim koliko ste spremni da uložite, pa zatim meriti rezultate koje Vam je ta suma donela. Sa druge strane, kada se pogleda odnos uloženog i dobijenog nakon plasiranja reklama na internetu, shvatićete da je u pitanju najisplativiji tip oglašavanja. Jednostavno, zbog mnogih mogućnosti koje pruža ovaj medij, i sfera marketinga je u poziciji da ponudi više.\nTags: internet, kampanja, marketing, oglasavanje, reklama\nKućno vs. ordinacijsko izbeljivanje zuba


Rama: Dijalog završiti priznanjem kako bi lančano i ostali priznali Kosovo (VIDEO) - Radio Kontakt Plus\nRama: Dijalog završiti priznanjem kako bi lančano i ostali priznali Kosovo (VIDEO)\n09:25, 11.10.2019Izvor: TV Kljan, Kosovo Online\nPremijer Albanije Edi Rama izjavio je u Novom Sadu da kosovski lideri treba da podrže dijalog Kosova i Srbije i da on treba da se okonča međusobnim priznavanjem, kako bi onda i ostale zemlje lančano priznale kosovsku nezavisnosti. Ako Kurti postane premijer sa njim će Srbija, htela to ili ne, morati da razgovara rekao je Rama u intervjuu za TV Kljan iz Tirane.\nRama je ocenio da je nesumnjivo, da Aljbin Kurti danas predstavlja izraz volje kosovskih birača.\n“I ako preuzme vlast na Kosovu, on će biti legitiman premijer sa kojim Srbija, htela to ili ne, treba da komunicira, treba da nađe način strukturisanja jednog procesa dijaloga, koji se ne može zamisliti bez vlade i novog premijera Kosova”, rekao je Rama uz ocenu da je Kurti spreman da preuzme odgovornost.\nAlbanski premijer naglašava da kosovski lideri imaju obavezu da guraju napred dijalog koji treba bez sumnje, ponovo pokrenuti, restrukturirati i jasno se fokusirati na njegovo okončanje - priznavanjem Kosova od strane Srbije, kako bi se potom dogodio lančano priznavanje kosovske nezavisnosti od strane drugih zemalja.\n“Ja sam uvek bio protiv razmene teritorija kao načina kojim se skraćuje put jednom procesu koji je mnogo komplikovaniji, međutim na drugoj strani rekao sam i ponavljam da je nezamislivo da se dolazi do zaključka ukoliko nema vizije i ukoliko nema volje da se dogovore o graničnoj liniji”, navodi Rama.\nRama ocenjuje da nikako ne može da se gradi budućnost precrtavanjem etničke granice i da oni koji će nositi teret dijaloga treba da budu otvoreni kako bi pronašli rešenje.\n“Ideja da mi možemo nastaviti i bez rešenja, meni ne izgleda kao ideja koja funkcioniše za dobrobit naroda i dece Kosova i u funciji daljeg približavanja Albanije sa Kosovom u smislu nove formacije odnosa, kao što je i Aljbin Kurti iskusio to kroz niz godina, kao i svi mi ostali koji vidimo to u perspektivi”, kaže Rama.\nDalje navodi da je najnormalnija stvar da se zalaže da se uradi najbolje kako bi rešili ovaj istorijski zastoj međutim, kako ističe, sigurno ne po bilo koji cenu i ne na štetu Kosova i albanskog naroda.\n“Naravno da za rešavanje ovakvog zastoja potrebne su dve strane, jer nema unilateralnog rešenja i imam mnogo poverenja da ukoliko se usredsredimo na rešenje, a ne na dobijanje političkih poena na štetu rešenja, svakako da postoje svi potencijali u novom rukovodstvu Kosova, ali tu je i iskustvo onih koji su već dugo vremena nosili teret upravljanjem Kosova kako bi pronašli najbolji put”, navodi Rama.\nPremijer Albanije izjavio je da je za rešavanje problema na Balkanu neophodan dijalog, jer će napredak biti težak bez dobrih bilateralnih odnosa.\nRama je rekao da je jučerašnji trilateralni sastanak u Novom Sadu, na kojem je učestvovao, bio važan i vredan jer stvara preduslove za novo ubrzanje u sprovođenju svih dogovora i svih inicijativa koje su usvojene od strane svih zemalja Zapadnog Balkana.\nLideri Srbije, Albanije i Severne Makedonije obavezali su se juče u zajedničkoj Deklaraciji o uspostavljanju slobodnog protoka ljudi, robe, usluga i kapitala na Zapadnom Balkanu da će raditi na unapređenju regionalne saradnje, u cilju većeg privrednog rasta, privlačenja investicija i podizanja kvaliteta života građana.\n“Ovo je inicijativa dobre volje sa namerom sveobuhvatnosti, uključivanjem svih zemalja Zapadnog Balkana, u jedan proces tokom kojeg vreme nije na našoj strani, u smislu da ljudi sa pravom svakim danom očekuju sve više, a da bi im se dalo više potrebno je, između ostalog, da oslobodimo veliki potencijal kojim raspolaže regionalna saradnja u svakom aspektu”, rekao je Rama komentarišući odsustvo sa sastanka Kosova, Crne Gore i BiH.\nU razgovoru koji je sa njim vodio novinar Idro Seferi, Rama je govorio i o svom odnosu sa predsednikom Srbije Aleksandrom Vučićem istakavši da su ga pogodile laži i klevete u vezi njihovog odnosa.\n“Istina je da su ovi odnosi otvoreni, neposredni i sigurno da ovi odnosi nijednom ne isključuju stalnu debatu koju imamo o budućnosti Kosova i da razumevanje sa predsednikom Srbije se odnosi i na činjenicu da on ima razumevanje za to da ja ne mogu prestati i ne mogu menjati stav vezano za Kosovo. Međutim, ja sam rekao i na početku da sam veoma pogođen time što su i visoke političke ličnosti na Kosovu, Albaniji stalno imali običaj da ciljaju naš odnos koristeći to kao osnovu za klevetanje i laži, kao da sam ja navodno bio onaj koji je promovisao podelu Kosova, onaj koji je uradio nešto iza leđa Kosovu, kao da sam ja vršio pritisak na bivšeg premijera Kosova, što me je primoravalo da ga i javno nazivam onako kako to zaslužuje - lažovom”, rekao je Rama.\nOsvrćući se na odsustvo predstavnika EU sa sastanka u Novom Sadu, Rama je kazao da je istakao kakva je istina - da mi nismo prioritet broj jedan na agendi EU, jer trenutno prioritet EU je sama Unija, njena unutrašnja kriza i unutrašnje razlike.\n“Mi ne možemo čekati da postanemo prioritet broj jedan EU kako bi smo nastavili jedan proces koji smo počeli zajedno i sa EU i svakako da mi očekujemo svaki doprinos i podršku od strane EU i sam naslov zajedničke izjave na kraju dana i krajnji cilj svih ovih zalaganja je realizacija u čitavom ovom prostoru četiri slobode EU koja se odnose na kretanje bez prepreka robe, usluga, kapitala i povrh svega slobode kretanja ljudi”, zaključio je Rama.\nTagovi: KosovoAlbanijaEdi Rama


Radojičić studentima predstavio najbitnije gradske projekte\nFoto: banjaluka.rs.ba | Radojičić studentima predstavio najbitnije gradske projekte\nSrna 17.08.2018 18:01\nBANJALUKA - Gradonačelnik Banjaluke Igor Radojičić predstavio je danas studentskoj delegaciji Jugoistočne Evrope u Evropskoj studentskoj uniji najbitnije projekte koji se realizuju u gradu, te im poželio ugodan boravak u Banjaluci.\nRadojičić je studentima rekao da je Banjaluka grad zelenila, mladih, sporta i kulture, te istakao da Grad ima namjeru da se pozicionira kao regionalni centar, saopšteno je iz banjalučke uprave grada.\nOn je naveo da je u toku i izrada startegije razvoja grada, uz četiri strateška cilja, odnosno razvoj "zelenog" grada, koncept "pametnog" grada, izgradnja povoljnog poslovnog okruženja i razvoj društvenih djelatnosti kao što je zdravstvo, obrazovanje, sport i kultura.\nStudenti, koji su u Banjaluci na pripremama pred generalni sastanak Evropske studentske unije, istakli su da im je namjera da upoznaju grad na Vrbasu, te da dijele zajedničke probleme i traže zajednička rješenja.\nStudentska grupa organizacija Jugoistočne Evrope, koju osim zemalja bivše Jugoslavije čine Bugarska i Rumunija, najbrojnija je grupacija u okviru Evropske studentske unije.


KINESKI VOJNI EKSPERTI: Poljska će morati da plati za svoje antirusko ponašanje | WebTribune\nHome SPEKTAR KINESKI VOJNI EKSPERTI: Poljska će morati da plati za svoje antirusko ponašanje\nPosted date: септембар 12, 2020 In: SPEKTAR\nPoljska je već dobila status glavnog instrumenta Sjedinjenih Država u konfrontaciji sa Rusijom. Koristeći Varšavu, Amerikanci na razne načine provociraju Moskvu.\nNakon propasti pro-Kremljinsko Varšavskog pakta, Poljska je delovala nepromišljeno, svim silama pokušavajući da postane deo zapadnog sveta.\nVaršava se veoma trudi da udovolji Sjedinjenim Državama, pa su njena politika i vojna strategija otvoreno neprijateljski raspoložene prema Rusiji.\nNaravno, Rusija nije mogla da ne primeti sve veće vojne manevre zemalja NATO-a u blizini granica svoje države, na poljskoj teritoriji.\nStudije potvrdile: Maske i respiratori beskorisnihttps://t.co/hgIDqRlNxb\nOna neće tolerisati takvo neprijateljsko ponašanje Varšave i namerava da preduzme odmazdene mere: Polarni medved neće biti poslušni medved.\nZbog toga, uprkos pandemiji koronavirusa koja je izbila ove godine, ruski ministar odbrane Sergej Šojgu najavio je velike vojne vežbe koje uključuju Baltičku flotu i 6. kombinovano naoružanu armiju.\nSAD su, sa druge strane, očigledno dodelile Varšavi specijalnu ulogu neobičnog pomoćnika u poređenju s drugim evropskim zemljama. Oni su čak spremni da prihvate američko nuklearno oružje, koje Nemačka zahteva da ukloni iz svoje zemlje.\nTo sve vodi do zaključka da Poljska postaje glavno bojište između dve supersile – Rusije i Sjedinjenih Država. Stoga će morati da plati visoku cenu za svoje proameričko ponašanje i neprijateljski nastrojen stav prema Rusiji.\nKoliko treba biti nepromišljen pa na svoju teritoriju postaviti američko nuklearno oružje upereno u Rusiju. Američki generali nemaju problem da iz Poljske počnu nuklerani napad na Rusiju, jer računaju da su daleko od mesta događanja.\nMeđutim računica je veoma glupa, jer Rusi odavno imaju nečujne podmornice koje se mogu tiho približiti obalama Amerike i odatle lansirati stravično nuklearno oružje.\nTakođe i Avangard najnovije rakete mogu da dosegnu tle Amerike iz bilo koje tačke Rusije.\nOno što je za nevericu je nivo inteligencije poljskog rukovodstva koji su oslepeli od mržnje prema Rusiji da ne mogu da shvate šta će ostati od Poljske posle napada na Rusiju.\nEksperti kažu da Rusi imaju nuklearne bombe takve snage da sa samo nekoliko projektila mogu Poljsku da pretvore u nuklearnu pustinju.\nALEKSANDAR DUGIN: Žuti prsluci stvaraju novu političku istoriju, to su poslednji živeći ljudi KOJI SU USTALI …\nHOROSKOP ZA 9. APRIL: Vodoliji nepovoljne finansije\nPronađen način brzog uništenja korone i to za samo 25 sekundi


Pejović: Sve spremno u PG za doček patrijarha Porfirija\nTanjug 4. septembra 2021. 13:47\nPODGORICA – Hram Hristovog Vaskrsenja u Podgorici je spreman za doček patrijarha SPC Porfirija, kaže za Tanjug podgorički sveštenik Nikola Pejović, koji očekuje da taj doček i sutrašnje ustoličenje mitropolita Joanikija na Cetinju proteknu u najboljem redu, kao i da će organi reda reagovati ako bude potrebno kako bi bila ostvarena verska prava, u skladu sa Ustavom i zakonima Crne Gore.\n„Poslednje organizacione pripreme, kao i što se tiče dolaska gostiju, su završene i već je sve spremno za doček patrihjarha Porfirija, koji prvi put dolazi kao pratrijarh srpski“, rekao je Pejović.\nKaže da će večeras, od 18 časova, dočeku pristvovati gostujući arhijereji, koji su došli iz Jerusalimske patrijaršije, Ruske pravoslavne crkve, Ukrajinske pravoslavne crkve, Bugarske pravoslavne ckrve, albanske, poljske i pravoslanne crkve čeških i slovačkih zemalja.\nOd civilnog sektora, ovde će biti predstavnici vlade i skupštine, političkih partija, ličnosti iz društvenog i javnog života u Crnoj Gori, dodao je on.\nOčekuje da sve prođe mirno, a povodom protesta na Cetinju kaže da se oni održavaju već neko vreme, ali da je to više pitanje za policiju.\n„Što se nas tiče, mi ustoličenje isključivo doživljavamo kao verski obred i ništa više od toga, protesti su više političke i ideološke prirode. Svako ima pravo da izražava na miran i demoktratski način svoje neslaganje sa određenim društvenim pitanjima. Mi obavljamo ono što nama Ustav i zakoni CG obezbeđuju, a to je redovan verski obred i versku službu koja je zagranatovana svim drugim verskim zajednicama u CG, kao i svakoj demokratskoj građanskoj i sekularnoj državi“, naveo je on.\nTakođe, poručuje – ako neko želi da pravi incidente, u nama nema sagovornika, niti druga.\n„Ako neko želi da pravi nerede, za to nije zadužena crkva već organi reda koji će prema svojim procenama i ovlašćenjima obezbediti da sve prodođe u najboljem redu“, istakao je on.\nNa pitanje Tanjuuga kako vidi zahtev učesnika protesta na Cetinju da ustoličenje Joanikija bude izmešteno iz Cetinjskog manastira, Pejović, koji je urednik Radija Svetigora, kaže da to ne može da shvati kao verski razlog, jer on ne postoji.\nAli, verovatno neko želi da od ovog verskog obreda i redovnog verskog čina napravi neku političku korist i interes i smatramo da tu zaista nismo mogli da izađemo u susret, naglasio je Pejović.\n„To je kao da vam neko kaže da više ne živite u toj kući, nego – vidite negde drugo, imate neku drugu kuću, pa izađite iz te i pođite u drugu. Kada pređete u drugu, onda će da vas isteraju i iz te i tim zahtevima neće biti kraja dok ne nestanete. Prosto te zahteve vidimo kao jedno primoravanje ovog društva da lični zahtevi pojedinaca ili manjih grupa budu iznad ustava i zakona jedne države“, kaže Pejović i ističe:\n„Za nas je to bilo neprihvatljivo, mi smo kroz veličanstvene litije i borbu za ostvarivanje svojih prava pokazali da nam je poštovanje ustava i zakona ove države bio naš okvir u kom smo se kretali i gde je naš protest bio izražen“.\nDodaje da neće biti nikakvih problema ako svi budu poštovali Ustav i zakon.


Kvalifikacije za U21 se bliže kraju - Meridianbet Vesti\nNacionalni tim Author:\tBudimir Svilar - 05/10/2016\nKvalifikacije za U21 se bliže kraju\nKvalifikacije za UEFA prvenstvo Evrope za fudbalere ispod 21 godine su se približile svom kraju i uskoro će biti poznato koje će još ekipe sledeće godine otputovati u Poljsku na završni turnir. Pršlog meseca su se domaćinu pridružile Portugal i Danska koje su u svojim grupama 4 i 5 osvojile prva mesta i osigurale direktna plasman na Euro.\nKuriozitet vezan za to prvenstvo je da će ono biti zabeleženo kao prvo na kojem će se nadmetati čak 12 timova u finalnom delu, što znači da je ostalo još devet slobodnih mesta – sedam za preostale pobednike grupa i dva za dva najbolja drugoplasirana tima. U tom delu je situacija takođe interesantna pošto će se za ta dva mesta kroz -plej-of boriti 4 najbolje drugoplasirane selekcije.\nPogled na tabelu grupe 3 otkriva ”čudnu” situaciju da je u vođstvu Makedonija ispred Francuske i Islanda, ali je još zanimljivije da Makedonci mogu čak na kraju da završe kao trećeplasirana ekipa i da ostanu bez šampionata Evrope.\nRazlog za to je što Island ima bolje rezultate u duelima sa Makedonijom, tako da će mu biti dovoljne pobede u preostala dva meča od kojih je prvi sa Škotskom koja je odavno bez šansi. Utakmica se igra u Rejkjaviku, a ove selekcije imaju izjednačen bilans od po dve pobede u pet prethodnih susreta.\nVišestruki šampion Španija se nalazi u problemu pošto se u grupi 5 nalazi u zaostatku u odnosu na vodeću Hrvatsku (od koje inače ima lošiji bilans u međusobnim duelima) i drugoplairanu Švedsku. Crvena furija ima obavezu da pobedi u dva preostala susreta što bi joj donelo jedno od prva dva mesta.\nŠpanija najpre igra sa San Marinom u gostima, gde će se najverovatnije brojati samo lopte u mreži domaćina, a onda i sa Estonijom. Inače, u tri prethodna meča sa San Marinom, Crvena Furija je svom protivniku dala tačno 30 golova!\nTags:Crvena furija, EURO, Francuska, kvalifikacije, Poljska, Španija, završni turnir\nNa današnji dan: Dražen postigao 112 poena\nTamo gde Juventus kuje titule


Šturanović podnio ostavku na mjesto predsjednika Vlade Crne Gore\nCrnogorski premijer Željko Šturanović podnio je danas ostavku na mjesto predsjednika Vlade Crne Gore, iz zdravstvenih razloga. Saopštenje o premijerovoj ostavci, objavljeno je na web sajtu Vlade Crne Gore.\nU pismu upućenom predsjedniku Skupštine Ranku Krivokapiću, Šturanović je naveo da medicinska terapija koja mu je određena za narednih nekoliko mjeseci podrazumijeva, između ostalog, i značajno smanjenje njegovog radnog angažmana za to vrijeme.\n“U svakom slučaju, ispod nivoa aktivnosti koji, po mom dbokom uvjerenju, zahtijeva obavljanje ove značajne i odgovorne funkcije”, kazao je on.\nŠturanović je rekao da, s druge strane, trenutak u kome se Crna Gora nalazi u svom razvoju objektivno ne samo traži nego i pretpostavlja potpunu radnu posvećenost svih, posebno nosilaca najodgovornijih funkcija, kako bi država i u narednom periodu nastavila svoj evropski i demokratski put.\n”Cijeneći te okolnosti, donio sam ovu odluku, želeći da time stvorimo uslove da Vlada u punom radnom kapacitetu nastavi da ispunjava svoju zahtjevnu agendu, a ja se nekoliko narednih mjeseci posvetim saniranju svog zdravstvenog stanja”, naveo je on.\nŠturanović je zahvalio Krivokapiću i svim poslanicima za kvalitetnu saradnju koju su imali u prethodnom periodu.\nInače, nakon današnje sjednice Vlade, niko nije bio raspoložen da novinarima ponudi informaciju o tome da li je Šturanović podnio ostavku. Ministri koji su dali izjave za javnost, takođe su odbili da o tome govore.\nRukovodstvo DPS-a nakon današnje Šturanovićeve ostavke, moći će da zakaže nekoliko puta odlaganu sjednicu Glavnog odbora stranke, na kojoj treba da bude potvrđena odluka o izboru Filipa Vujanovića za predsjedničkog kandidata, a na kojoj će istovremeno biti izabran i mandatar za sastav nove Vlade.\nGotovo je izvjesno da će Vladu ponovo preuzeti predsjednik DPS-a Milo Đukanović.


Dragaš: Snijeg i mećava otežavaju saobraćaj - Gorapress.net\n09.02.2015. u 10:57\nSnijeg praćen vjetrom pada od nedjelje\nDragaš: Snijeg i mećava otežavaju saobraćaj\nSnijeg praćen vjetrom koji pada od nedjelje, otežava saobraćaj na teritoriji opštine Dragaš.\nPrema informacijama sa terena za sada su svi lokalni putevi djelimično prohodni, a saobraćaj se odvija otežano. Zbog vjetra koji neprekidno duva na putu prema Zlipotoku ima i smetova koji prelaze na pojedinim mjestima visinu od pola metra.\nPrema riječima direktora Direktorijata za Hitne intervencije u opštini Dragaš, Tafila Krasniqija, ekipe za održavanje puteva su od jutros na terenu.\n"Sinoć nije bilo potrebe za intervencijom, jer nije bilo mnogo snijega", kazao je za portal "Gorapress.net", Tafil Krasniqi, i dodao:\n"Naše ekipe su trenutno prema selu Radeša i Leštane, a nakon toga jedna ekipa će krenuti prema selima Rapča i Krstac, a druga prema Zlipotoku i ostalim selima u tom pravcu. Ja očekujem da do kraja dana svi putevi na teritoriji naše opštine budu očišćeni, kao i da se saobraćaj odvija bez problema", istakao je Krasniqi.


Na osnovu člana 13. Zakona o visokom obrazovanju ("Službeni glasnik RS" broj 76/2005, 100/07- autentično tumačenje i 97/08 )\nKONFERENCIJA UNIVERZITETĀ SRBIJE\nZA PRIJAVLJIVANJE KANDIDATA ZA ČLANA KOMISIJE\nNACIONALNOG SAVETA ZA VISOKO OBRAZOVANJE ZA AKREDITACIJU\nI PROVERU KVALITETA VISOKOŠKOLSKIH USTANOVA I JEDINICA U\nNJIHOVOM SASTAVU I VREDNOVANJE STUDIJSKIH PROGRAMA\nSaglasno članu 13. Zakona o visokom obrazovanju, Nacionalni savet za visoko obrazovanje će izabrati po tri člana Komisije za akreditaciju i proveru kvaliteta visokoškolskih ustanova i jedinica u njihovom sastavu i vrednovanje studijskih programa, iz svakog obrazovno - naučnog, odnosno, obrazovno – umetničkog polja, iz čl. 27. Zakona, a na predlog Konferencije univerzitetâ Srbije.\nPredlog za člana Komisije biće formulisan po osnovu prijava prispelih na ovaj JAVNI POZIV i upućen nacionalnom savetu za visoko obrazovanje u roku utvrđenom Zakonom o visokom obrazovanju.\nKandidat za člana Komisije za akreditaciju i proveru kvaliteta visokoškolskih ustanova i jedinica u njihovom sastavu i vrednovanje studijskih programa treba, saglasno članu 13. Zakona o visokom obrazovanju, da ispuni sledeće uslove:\n- da je istaknuti redovni profesor univerziteta, da je istaknuti naučnik, odnosno umetnik, ili stručnjak u okviru odgovarajućeg obrazovno-naučnog, odnosno, obrazovno- umetničkog polja ;\n- da nije izabran, postavljen ili imenovan na funkciju u državnom organu, organu teritorijalne autonomije ili lokalne samouprave, u organ političke stranke ili nevladine organizacije koja se bavi obrazovanjem ili na dužnost organa poslovođenja visokoškolske ustanove.\nRok za prijavljivanje kandidata je 15 dana od dana objavljivanja javnog poziva.\nLista prijavljenih kandidata biće stavljena na uvid javnosti u roku od 8 dana od isteka roka za prijavljivanje kandidata.\nKandidat se prijavljuje isključivo dostavljanjem podataka na propisanom obrascu, koji se može dobiti u prostorijama Konferencije univerzitetâ Srbije u Beogradu, Studentski trg 1, kao i na sajtu: www.bg.ac.rs.\nPrijava se dostavlja u zatvorenom kovertu, na adresu:\nKonferencija univerzitetâ Srbije, 11000 Beograd, Studentski trg broj 1, sa naznakom "Komisija za akreditaciju", neposredno ili preporučenom pošiljkom. Uz prijavu se obavezno dostavlja i kopija sačinjena u elektronskoj formi.\nNapomena: javni poziv je objavljen u Politici 1. juna 2010. godine


SVAĐA: Peković još pre pet godina kupio Miloševićevu vilu, a Mariji i Marku tek sada uplatio prvih 100.000 evra! ČITAJTE U KURIRU - Svetionik.com\n55 mesto 190\n291 SVAĐA: Peković još pre pet godina kupio Miloševićevu vilu, a Mariji i Marku tek sada uplatio prvih 100.000 evra! ČITAJTE U KURIRU\nKurir · 31.03.2021 07:00\nKošarkaš je 5. marta ove godine prebacio prvu tranšu Miloševićevim naslednicima, navedeno je u priznanici. Za vilu od 900 kvadrata u Tolstojevoj 33 Mira Marković je tražila oko dva miliona evra\nKurir · 11.04.2021 18:17\nNajbolji svetski teniser Novak Đoković ima dve teniske rezidencije Monte Karlo i Beograd. Pročitaj više\nKurir · 11.04.2021 21:37\nKošarkaši Atlante pobedili su Šarlot u gostima rezultatom 105:101 Pročitaj više\nKurir · 11.04.2021 21:21\nRuski predsednik Vladimir Putin potpisao je ustavni amandman kojim se formalno zabranjuje istopolni brak u Rusiji. Pročitaj više


„VOJNI LEKAR NA SELU“ U BEČMENU – Opština Surčin\nby\tadmin\t/ 09 October 2018\t/ Published in 2018, Bečmen, Vesti\nDanas je u Bečmenu sprovedena treća po redu akcija besplatnih zdravstvenih pregleda pod nazivom „Vojni lekar na selu” koju su organizovali pripadnici Vojske Srbije „Narodni heroj Milan Tepić” Jakovo u saradnji sa predstavnicima lokalne samouprave.\nPoručnik dr Branko Dujović je istakao da je zadatak i obaveza Vojske Srbije da uvek bude uz svoj narod i zato putem akcije „Vojni lekar na selu“, u saradnji sa civilnim sektorom, opštinom Surčin, Crvenim krstom i organizacijom „Budi human“, pripadnici Vojske Srbije pružaju pomoć stanovništvu putem opštih lekarskih pregleda i savetima, kako da preveniraju neke osnovne bolesti.\nPredsednik Skupštine GO Surčin Dušan Vujadinović je istakao važnost sprege civilnog i vojnog sektora, Gradske opštine Surčin i kasarne u Jakovu i da je obilazak, rutinski pregledi starih i bolesnih lica od strane vojnog lekara, zdravstveni saveti, topla reč i pažnja za naše sugrađane nekada blagotvornija od samih lekova i dodao da se nada da će se ova akcija proširiti na čitavu opštinu Surčin.\n-Trenutno se nalazimo na Ekonomiji i tu smo obišli jednu porodicu a u planu je da danas obiđemo deset domaćinstava – rekao je Dušan Vujadinović, predsednik Skupštine GO Surčin.\n-Ovo je treća godina kako nastavljamo saradnju sa Vojskom Srbije, Crvenim krstom i Gradskom opštinom Surčin u okviru akcije „Vojni lekar na selu“. Ovom prilikom obilazimo ratne i mirnodopske invalide i nastavićemo sa tom akcijom jer se pokazala kao dobra – rekao je Petar Meršer, član Saveta MZ Bečmen i Crvenog krsta Surčin.\nAkciju „Vojni lekar na selu” podržalo je Udruženje građana „Budi human” Bečmen, Banka hrane Beograd, Crveni krst Surčin, Mesna zajednica Bečmen i Gradska opština Surčin.


Tanjug 20. maja 2019. 14:22\nBEČ – Prvo istraživanje javnog mnjenja nakon afere oko doskorašnjeg vicekancelara i lidera Slobodarske partije Austrije (FPO) Hajnc Kristijana Štrahea, pokazuje da je Narodna partija (OVP) kancelara Sebastijana Kurca uspela dalje da jača, a slobodarci su kod birača “brutalno” pali.\nU istraživanju koje je bečki dnevnik “Esterajh” objavio, a koje je sprovedeno za vikenda, kada je došlo do objave afere i odluke o prevremenim izborima, ostavkama Štrahea i njegovog saradnika Johana Gudenusa, zbog video snimaka na kojima se vidi kako nude jednoj Ruskinji državne poslove za finansijsku podršku njihovoj stranci, OVP bi u ovom trenutku mogla osvojiti čak 38 odsto.\nNa drugom mestu se nalazi Socijaldemokratska partija (SPO) sa 26 odsto, a tek na trećem FPO sa pet odsto manje nego što je imala u prethodnim istraživanjima.\nZatim sledi Neos sa devet odsto, što je plus od jedan procenat, i Zeleni sa pet odsto glasova.\nOd afere najviše je profitirala, prema ovom istraživanju, OVP koja je uspela da pridobije dodatnih četiri odsto glasača na osnovu ranijih ispitivanja I SPO sa jedan odsto dodatnih glasova, te i Neos sa istim rastom popularnosti.\nIsto tako 60 odsto Austrijanaca podržava odluku o prevremenim izborima, a 40 procenata je protiv.\nNa pitanje ko je odgovoran za objavljivanje video snimaka koje su razotkrile čitavu aferu, 36 odsto Austrijanaca tvrdi da iza svega stoje politički protivnici, 28 odsto strani novinari, i svega sedam odsto strane obaveštajne službe.\nReakciju kancelara na aferu oko koalicionog partnera, 81 odsto Austrijanaca ocenilo je pozitivnom, a 19 odsto negativnom.


Iran odbacio Bushove riječi o "Trećem svjetskom ratu" - Klix.ba\nIran je odbacio u četvrtak kao epizodu "psihološkog rata" riječi američkog predsjednika Georgea W. Busha, koji je upozorio na rizike trećeg svjetskog rata ako se Teheran domogne atomskog oružja, izvještava iranska novinska agencija Isna.\n"Ove izjave samo pokazuju bijes SAD-a prema uspjehu Irana na međunarodnoj sceni", nakon posjete u utorak ruskog predsjednika Vladimira Putina Teheranu, izjavio je Abdol-Reza Rahmani Fazli, zamjenik šefa Vrhovnog savjeta nacionalne sigurnosti.\n"Izjave američkog predsjednika, kojima tvrdi da Iran traži da se domogne atomskog oružja,dio su psihološkog rata", rekao je on .\nRahmani Fazli je dodao da američki predsjednik traži da "zakamuflira informacije o posjeti predsjednika Putina Teheranu i minimizira rezultate značaja te posjete".\nBush, koji se ne slaže s ruskim kolegom, rekao je u srijedu da je ubijeđen da su ambicije Irana vojni nuklearni program, što je sinonim potencijalnog trećeg svjetskog rata.\n"Ako želite da izbjegnete treći svjetski rat, izgleda mi da bi trebalo nastojati spriječiti Irance da se domognu znanja o izradi nuklearnog oružja", rekao je Bush na konferenciji za štampu.\nOn je dodao da očekuje da sam Putin napravi izvještaj svoje posjete Teheranu i donese svoj sud o prvom putovanju u Iran šefa Kremlja od 1943.\nSuprotno SAD-u, Rusija je protiv usvajanja nove rezolucije Vijeća sigurnosti u jačanju sankcija protiv Irana kako bi se primirao Teheran da prekine program o obogaćivanju urana.


U Kotoru održano 14. tradicionalno druženje Pljevljaka Boke- Najnovije vijesti iz Pljevalja | - Najnovije vijesti iz Pljevalja\nNaslovna Dijaspora U Kotoru održano 14. tradicionalno druženje Pljevljaka Boke\nU Kotoru održano 14. tradicionalno druženje Pljevljaka Boke\nU hotelu odmaralištu Vrmac kod Kotora u subotu 29. Septembra održano je 14. Tradicionalno druženje Pljevljaka Boke koje su organizovala zavičajna udruženja iz Kotora, Herceg Novog i Budve.\nNi ova, kao ni sve dosadašnje prilike, nije prošla bez pratećih kulturnih manifestacija, vezanih za Pljevlja i stvaraoce iz Pljevalja.\nTako je Književni klub „Dalma“predstavio monografiju Dana humora i satire „Vuko Bezarević“ koju je pod imenom „Naši dani“ priredio Milovan Vržina. Na promociji su učestvovali predsjednik Književnog kluba „Dalma“ Milenko Jović; Književnik Dejan Miličić i predsjednik Udruženje književnika Crne Gore Ilija Lakušić, inače jedan od laureata nagrade „Tipar“, koji je posebno nadahnuto govorio kako o knjizi tako i o ovoj značajnoj manifestaciji.\nOrganizatori su u holu hotela „Vrmac“ priredili i izložbu fotografija Vasa Kneževića, koje su izazvale posebnu pažnju posjetilaca, dok su prisutne u svečanom dijelu programa pozdravili predsjednik Udruženja Pljevljaka u Kotoru Ljubenko Borović, Prdsjednica opštine Kotor Maja Ćatović i predsjednik opštine Pljevlja dr Miloje Pupović.\nDomaćine i njihove goste iz Pljevalja ali i iz drugih gradova u kojima postoje zavičajna udruženja Pljevljaka poput, Sarajeva, beograda i Podgorice, odličnim programom zabavljao je orkestar i folklor Kulturno umjetničkog društva Pljevlja.\nBokeški Pljevljaci pokazali su i ovog puta da su izvanredni domaćini koji su tradicionalno gostoprimstvo svoga zavičaja uspješno prenijeli u sredinu u kojoj žive, gdje su uspjeli dase izbore za poziciju čestitih, vrijednih i poštovanih ljudi…\nPrethodni tekstParadajz saveznik zdravlja, ljepote i mladosti\nSledeći tekstPolitički marketing: Saopštenje Demokratskog Fronta


5 saveta kako odabrati estetskog hirurga - www.kragujevcanka.rs\nNije svaka želja za procedurom iz domena estetske medicine posledica nezadovoljstva fizičkim izgledom. Mnoge estetske procedure u velikoj meri unapređuju zdravlje i kvalitet života pacijenta.\nZnačajan napredak koji je medicina doživela poslednjih godina učinio je da estetski zahvati nisu više u domenu teško dostižnih želja i kao osnovni problem u vezi sa njihovom realizacijom ističe se odabir estetskog hirurga.\nZbog širokog spektra ponude, potrebno je dobro se informisati u vezi sa stručnošću hirurga kojem ćete pokloniti poverenje i uveriti se da on zaista razume problem zbog kojeg mu se obraćate. Kako da odaberete estetskog hirurga i budete zadovoljni, pročitajte u nastavku.\nDefinišite svoje potrebe\nUkoliko smatrate da je estetska korekcija najadekvatniji odgovor na vaš problem, na prvom mestu je važno da znate šta želite. Za većinu nezadovoljstava estetske prirode postoji više od jedne opcije kada su zahvati u pitanju, te je vrlo važno da izboru dobrog hirurga pristupite sa jasnom vizijom onoga što želite da on postigne.\nNezavisno od toga da li je vaš problem u domenu anti aging tretmana i zahvata, te korekcije stečenih ili urođenih fizičkih mana, postoje pitanja u vezi kojih je prvenstveno potrebno rešiti sve nedoumice, te se spram definisanih želja odlučiti za oblast u kojoj ćete tragati za odgovarajućim stručnjakom.\nZadovoljan pacijent je nesumnjivo najbolja reklama za svakog estetskog hirurga. Iz tog razloga je veoma važno raspitati se o iskustvima onih koji su se podvrgavali korekcijama u oblasti estetske hirurgije koja vas interesuje.\nIdealno bi bilo da lično razgovarate sa pacijentima pojedinih hirurga, ali to ne može uvek biti slučaj. Preporuke možete pronaći kroz različite izvore, poput brojnih foruma i komentara. U zavisnosti od toga da li vas interesuje kvalitetna estetska hirurgija lica ili tela, efikasno laserko lečenje akni i ožiljaka od akni ili postojani hijaluronski fileri, pretražite dostupne izvore u vezi sa datom oblašću i neka vam preporuke budu polazna tačka.\nProverite kvalifikacije lekara\nNakon što suzite izbor lekara spram definisanih potreba i eventualnih preporuka, istražujte o lekaru koji će obaviti proceduru. Veoma je važno pitanje koja je njegova specijalizacija, te sa kojim procedurama ima najviše iskustva, kao i da li aktivno prati dostignuća i aktuelnosti u estetskoj medicini. Do ovih informacija možete doći čitajući priloženu biografiju lekara na sajtu njegove klinike, odnosno klinike koja ga angažuje. U doba modernih tehnologija omogućena je potpuna trasparentnost kada su u pitanju podaci u vezi sa stručnošću, a nedostupnost podataka je već znak da bi trebalo da preusmerite pažnju na drugog hirurga, odnosno kliniku.\nNakon što se prikupili podatke u vezi kvalifikacija, specijalizacije i stručnosti lekara, pregledajte dostupne fotografije njegovih radova. U cilju zaštite privatnosti prethodnih pacijenata, lekari mogu zamagliti oči pacijenta na fotografiji ili uslikati samo onaj deo lica ili tela na kojem je rađena korekcija. Prema tome, ne postoji razlog da se sa potencijalnim pacijentima ne podele fotografije prethodno ostvarenih rezultata.\nUkoliko vam se dopadne način na koji je lekar rešio probleme prethodnih pacijenata, kontaktirajte ga i zakažite konsultacije. Ipak, zapamtite i ovo – nije zlato sve što sija, te dostupne fotografije ne treba da budu presudne u donošenju odluke o angažovanju konkretnog estetskog hirurga.\nP.s. mi uvek glasamo za tagovane fotografije, a ne materijale sa vizualno savršenih stranica klinika.\nKonsultacije su korak pre konačne odluke i podrazumevaju priliku da upoznate odabranog lekara odnosno hirurga, te i da saznate više o proceduri za koju ste se odlučili. Postoji takođe šansa da ćete u toku konsultacija od lekara dobiti preporuke u vezi sa drugačijim zahvatom ili tretmanom, koji bi na bolji način rešio vaš estetski problem. U toku konsultacija, zahtevajte od doktora da vam ukaže na realna očekivanja, ne biste li izbegli eventualna nezadovoljstva nakon završene procedure.\nSavestan lekar će vam takođe ukazati i na druge opcije, ukoliko smatra da vam nije potrebna estetska korekcija i da se drugom vrstom terapije ili tretmana vaše pitanje može jednako efikasno rešiti.\nKada je u pitanju odabir estetskog hirurga, važno je da vam on kao osoba i stručnjak uliva poverenje, jer je u ovom slučaju, iako je pitanje estetske prirode, na prvom mestu ulog vaše zdravlje.\nTags: estetska hirurgija, estetska medicina, estetski hirurg, lepota, zdravlje


Partizanova svetla budućnost, ili prilika za ekspresnu zaradu? - Sportske.net\nPartizanova svetla budućnost, ili prilika za ekspresnu zaradu?\nNije sve tako crno ove sezone u Partizanu...\nFinale Kupa - ''Čair'', Humska, ili ''Marakana'', šta je najpravednije?Niš ili Beograd? 'Bambi' i Stojke ne dele Miloševićev stav!Partizan "pokvario planove", gde će se igrati finale?Milošević: "Ima još dosta do trofeja"Grobari najviše o novom fudbaleru, ali i o sudiji (TVITOVI)\nPartizan ima nekoliko veoma teških meseci iza sebe, navijači nisu navikli da se crno-beli bore za treće mesto u prvenstvu i da se zadovoljavaju pukim plasmanom u Evropu ili eventualnim osvajanjem Kupa.\nAli, nekako u senci svega toga, Partizan je ove sezone polako promovisao svoje nove ''bisere'', koji bi možda u narednoj sezoni tek mogli da ''eksplodiraju'', naravno ukoliko ostanu ovog leta u Humskoj.\nUkupno šestorica tinejdžera su ove sezone dobila priliku u prvom timu Partizana, od kojih štoper Svetozar Marković (2000) ima najduži staž, pošto je debitovao još prošlog proleća, kada je trener bio Miroslav Đukić.\nTakođe, u vreme Miroslava Đukića, a na početku ove sezone, promovisan je i talentovani levi bek Zlatan Šehović (2000), koji je dobro počeo, potom imao manji pad forme što su iskoristili iskusni Miletić i Urošević da ga istisnu iz startne postave, ali Šehović je strpljiv, vredno radi i čeka svoju šansu i za očekivati je da sledeće sezone ima mnogo veću minutažu.\nUz njih, crno-beli su, tačnije bivši trener Zoran Mirković, prepoznali veliki potencijal i kod Strahinje Pavlovića (2001.), koji se u tekućoj polusezoni ustalio među starterima i potvrdio da apsolutno zaslužuje šansu. Mirković mu je hrabro ukazao šansu u 159. večitom derbiju na ''Marakani'', Pavlović mu je na najbolji način vratio i - Partizan je neočekivano dobio veliko pojačanje u odbrani.\nU veznom redu, najčešće je Armin Đerlek (2000.) dobijao priliku, mnogo se očekivalo od njega, ali utisak je da tu priliku nije najbolje iskoristio, pa je sada kod Sava Miloševića potpuno pao u drugi plan. Sve češće se spekuliše i o njegovom odlasku u inostranstvo ovog leta...\nDve godine mlađi Filip Stevanović (2002.) je zimus bio još jedan izbor Zorana Mirkovića, koji od ovog momka mnogo očekuje u narednom periodu, smatrajući ga trenutno najvećim talentom u Partizanovom Omladinskom pogonu. Ipak, dolaskom Sava Miloševića i on je vraćen među omladince, ali nema sumnje da se na njega ozbiljno računa u budućnosti.\nI za kraj, veliko iznenađenje koje je sinoć u Nišu priredio Savo Milošević, ukazujući poverenje Lazaru Pavloviću (2001.), talentovanom vezisti, koji je možda i nadmašio očekivanja na debiju u revanšu polufinala Kupa protiv Radničkog i najavio velike mogućnosti u narednom periodu.\nSimbolično, sinoć ga je na terenu zamenio kapiten Saša Ilić, koji na kraju ove sezone završava karijeru, a od sinoć navijači Partizana veruju da bi baš Lazar Pavlović mogao da bude pravi Ilićev naslednik.\nNije ni tu kraj Partizanovim biserima. Tu je i krilni napadač Jovan Kokir (2000.), koji već dugo ''kuca na vrata'' prvog tima, ali u koga Zoran Mirković zimus nije imao dovoljno poverenja, pa je proleće proveo u Teleoptiku. Tamo je bio najbolji igrač, pa verujemo da će se ovog leta vratiti u konkurenciju za prvi tim Partizana.\nBilo bi sjajno kada bi svi ovi momci i naredne sezone ostali u Partizanu, ali zbog dobro poznate finansijske situacije u klubu, realnije je očekivati da u slučaju neke dobre ponude, koje polako pristižu, bar jedan od ovih talentovanih igrača u predstojećem prelaznom roku napusti Humsku.


Zašto ljudi varaju? - ELEMENTARIJUM\nNovo psihološko istraživanje osvetljava uzroke i situacije u kojima se ljudi odlučuju za prevaru\nGrupa psihologa tvrdi da smo spremniji da lažemo i varamo kada pokušavamo da uspemo u nečemu gde smo već odbijeni. Ovaj novi zaključak, koji može da pomogne poboljšanju odnosa kompanija i klijenata, objavljen je krajem jula u časopisu Frontiers in Psychology. Psihološkinja Sofi Van Der Ze i saradnici iz Holandske organizacije za primenjena naučna istraživanja su prethodne dve i po godine ispitivali reakcije ljudi na odbijanje njihovih zahteva. To je omogućilo da se bolje razume kada se ljudi odlučuju za prevaru.\nPrevara je svakodnevna pojava na koju smo uveliko naviknuti. Pod prevarom podrazumevamo obmanjujuću radnju zarad sopstvenog dobitka, a na račun tuđeg gubitka. Prevrtljivost nije rezervisana samo za kriminalce, već i sasvim pošteni ljudi mogu imati potrebu da varaju. Baton i Dži u svojoj knjizi Borba protiv prevare za konkurentske prednosti navode da se zbog prevara godišnje gubi jedan do deset odsto BDP-a.\nU jednom od eksperimenata Van Der Ze je želela da ispita koliko smo skloni prevari kada je osiguravajuća polisa u pitanju. Eksperiment je sprovođen preko interneta gde su radnici jedne kompanije popunjavali lažne zahteve za osiguranja. Pre i nakon dobijanja odgovora od lažne osiguravajuće kuće, ispitanici su popunjavali upitnik vezan za njihovo emocionalno stanje. Trebalo je da procene koliko u datom trenutku osećaju sreću, tugu, frustraciju, nervozu i krivicu. Odgovor osiguravajuće kuće mogao je da bude ili prihvatanje zahteva ili odbijanje istog.\nIstraživači su varirali i mogućnost finansijskog dobitka, kao i subjektivne ili objektivne razloge odbijanja. Ispostavilo se da su ispitanici kojima je zahtev odbijen prijavljivali negativnije emocije od onih kojima je prihvaćen, a bili su i skloniji da varaju u narednim fazama istraživanja bez obzira na finansijski dobitak i količinu subjektivnosti u odgovoru osiguravajuće kompanije.\nZanimljivo je da su negativne emocije bile povezane samo sa odbijanjem, ali ne i sa izborom osobe koja vara. Ispitanici koji su varali činili su to čak i kada su u upitniku naveli pozitivna ili manje negativna osećanja nakon odbijanja. Ovakav rezultat ukazuje na to da smo skloni opravdavanju sopstvenog prevrtljivog ponašanja.\nOpravdavanje ove vrste može biti pogubno, jer sa izostankom osećaja krivice osoba će se pre ponašati prevrtljivo u narednoj situaciji. Iako laganje pri popunjavanju zahteva za osiguranje može izgledati bezopasno, izdavanje polisa bez istinitog pokrića i te kako košta. Procena je da vrednost prevara u osiguranju u Americi iznosi oko 40 milijardi dolara godišnje.\nAutori ove studije predlažu kompanijama koje su česta meta prevara da obrate pažnju na poštenost svojih ponuda. Prethodna istraživanja ukazuju na to da potreba za varanjem može biti posledica osećaja za pravičnost. Prema tome, pre ćemo varati ako imamo osećaj da nam zahtev koji treba da ispunimo ne obezbeđuje fer uslove. Način na koji autori predlažu da se ovo može rešiti je potpuna transparentnost i preciznost pri postavljanju zahteva, koji bi bili iscrpni i omogućili jednake uslove za sve, tako da svako ko poželi može na „fer“ način da postane konkurent.